Corpus iuris civilis

Corpus iuris civilis on Rooma õiguse kogu, mille tellis Bütsantsi keiser Justinianus I 528. aastal ning mis valmis 534. aastal. Kogu tuntakse ka Justinianuse koodeksi nime all, kuid see nimi kuulub pigem kogu esimesele osale Codexile.

Rooma õiguse kodifitseerimise võttis ette Bütsantsi keiser Theodosius II aastal 429. Üks hilisantiikaja suurimaid probleeme oli päritud õigusliku materjali hiiglaslik maht ja ühtse süsteemi puudumine. Konstantinoopolis hakkas tegutsema 9-meheline komisjon, kelle töö küll peatati ning seda jätkas uus komisjon. Töö lõpetati 438. aastal, mil valmis 16-köiteline Codex Theodosianus, mis sisaldas keiserlikke seadusi aastast 313 kuni 497.

Theodosiuse koodeks oli märkimisväärne saavutus, kuid ei lahendanud probleeme, mis tolle aja juristidel ilmnesid. Theodosiuse koodeks püsis keiserliku õiguse alusena kuni Justinianuseni, kuid see oli ajast maha jäänud. Keisrid olid uusi seadusi väljastanud ning seadusandlus oli muutunud. Samuti sisaldas Theodosiuse koodeks keiserlikke seadusi ainult alates Constantinusest, varasemate keisrite määrused olid koodeksist välja jäetud.

528. aastal andis tollane Bütsantsi keiser Justinianus I käsu koostada uus koodeks, mis hõlmaks tervet keiserlikku seadusandlust, mis oli kirja pandud nii enne kui pärast Constantinuse valitsusperioodi (306–337).

Justinianus I edule aitas suuresti kaasa tema andekas minister Tribonianus, kes juhtis Rooma õiguse kodifitseerimist aastatel 529–534.

Justinianuse koodeks kirjutati ja seda levitati peaaegu täielikult ladina keeles, mis oli impeeriumi ametlik keel, kuigi kaupmeeste, talupoegade, meremeeste ja teiste Rooma keisririigi elanike peamine kõnekeel oli kreeka keel.

Nimetus Corpus iuris civilis võeti kasutusele 1583. aastal.

Rooma õiguse kodifikatsioon, 16. sajandil saanud nimetuse Corpus iuris civilis, on ühtlasi ka selle peamine allikas tänapäeval.


Evengid

Evengid (vana nimetus tunguusid) on tunguusi-mandžu rahvas Venemaal Siberis ja Kaug-Idas, Hiinas ning Mongoolias. Evenkide asualad on väga laialdased, ulatudes Jenissei jõest kuni Ohhoota mere ja Põhja-Jäämereni.

Evenkide üldarv maailmas on ligi 80 000. 2010. aasta rahvaloenduse andmetel elas Venemaal 37 843 evenki (neist Sahha Vabariigis 21 008, Krasnojarski krais 4372, Habarovski krais 4101, Amuuri oblastis 1481, Taga-Baikali krais 1387 ja Irkutski oblastis 1271) Hiinas elas 2010. aasta rahvaloenduse andmetel 39 534 evenki (enamik nendest Sise-Mongoolias). Mongoolias elas 1995. aastal 1000 evenki.

Antropoloogiliselt kuuluvad evengid mongoliidse rassi baikali ehk paleosiberi rühma.

Evengi keel kuulub tunguusi-mandžu keelte põhjarühma. Venemaal on enamik evenke läinud üle vene või jakuudi keelele. 2010. aasta rahvaloenduse andmetel oskas Venemaal evengi keelt ainult 4802 inimest. Ka Hiinas on evengi keel ohustatud.

Evengid on lähtunud Baikalimaalt, kust nad alates II aastatuhandest on laiali rännanud. Varem olid nad tüüpilised rändeluviisiga põhjapõdrakasvatajad ja kütid. 20. sajandil on nad suuremalt jaolt üle läinud paiksele eluviisile. Juba 17. sajandil võtsid evengid formaalselt vastu õigeusu, kuid kuni 20. sajandi alguseni jäi valdavaks šamanism. Hiinas on evenkide hulgas levinud ka budism.

Eveenid on evenkide lähisugulased, kuid tegemist on eri rahvastega.


Maitse

Maitse on ainete omadus, mis kutsub inimesel või loomal esile maitsmisaistingut.

Maitsmisaisting tekib, kui suus olev aine reageerib keemiliselt keelel olevate maitsmispungade retseptoritega.


Herbert McLean Evans

Herbert McLean Evans (23. september 1882 Modesto, California – 6. märts 1971 Berkeley) oli Ameerika Ühendriikide anatoom (embrüoloog), endokrinoloog, toitumisteadlane, teratoloog ja bibliofiil.


Pojeng

Pojeng (ka 'pujeng'; ladina keeles Paeonia) on õistaimede perekond, ainus perekond pojengiliste (Paeoniaceae) sugukonnas. Praegu aktsepteeritakse 36 liiki. Pojengid on levinud Aasias, Lõuna-Euroopas ja Põhja-Ameerika lääneosas.

Eesti aedadesse levisid esimesed pojengid mõisatest,eriti 20. sajandi alguses. Taimed on vastupidavad ja on tihti vanades talukohtades säilinud. Ühel kasvukohal võib pojeng kasvada oma sada aastat. Üks enim ja kauem Eestis kasvatatud pojengisorte on varajase pojengi (Paeonia officinalis) sort 'Rubra Plena'.Valgeõielistest sortidest peetakse meil tavalisimaks valgeõielise pojengi (Paeonia lactiflora) sorti 'Festiva Maxima' (Mielles, 1851). Roosadest sortidest levinuim on 'Edulis Superba' (Lemon, 1824). Eesti aedades on ühtlasi levinud ahtalehine pojeng (Paeonia tenuifolia).

Sorte on aretatud umbes 10 000, kuid registreeritud on pooled neist. Eriti intensiivne on olnud aretustöö Hiinas, kus see on kestnud tuhandeid aastaid. Seal populaarsed puispojengid (Paeonia x suffruticosa) on meil vähe levinud, Läänes on see-eest aretatud palju rohtseid pojengisorte valgeõielisest pojengist (Paeonia lactiflora). Põõsaspojengi sordid pole meie kliimas vastupidavad, küll on aga täiesti külmakindel üks teine puispojengiliik, Rocki pojeng (Paeonia rockii). Väidetavalt on külmakindlaks osutunud nende kahe liigi kollaseõieline hübriid 'High Noon'. Ametlikku registrit pojengisortide üle peab Ameerika Pojengide Ühing (American Peony Society, asutatud 1903).

Pojengi kõik osad, eriti juured, on mürgised ja sisaldavad paeonooli. Sellegipoolest on pojengid kasutust leidnud nii ravim- kui ka toidutaimedena. Näiteks on anomaalse pojengi ja põõsaspojengi juurepreparaate kasutatud valu, põletiku ja kõrge vererõhu korral.

Hiinas on põõsaspojeng jõukuse ja ilu sümbol ning ühtlasi Hiina rahvuslill. Kolmetine pojeng on Serbia rahvuslilleks.

Lõikeõite võtmisel tuleks enne uuelt taimelt varre lõikamist lõikevahendit desinfitseerida, et vältida viiruse levikut.


Semjon Tšeljuskin

Semjon Tšeljuskin (vene keeles Семён Иванович Челюскин; u 1700 – november 1764) oli vene polaaruurija.

Ta sündis arvatavasti Kaluuga kubermangu Peremõšli maakonna Borištševo külas.

1714. aasta sügisel astus ta Matemaatiliste ja navigatsiooniliste teaduste kooli Moskvas. 1720. aastatel teenis ta Balti laevastiku laevades navigaatori, tüürimehe abi ja alltüürimehena.

1733–1743 osales Semjon Tšeljuskin suurel põhjaekspeditsioonil. Aastatel 1735–1736 oli ta Vassili Prontšištševi ekspeditsioonil "Jakutski" tüürimees. 1736. aasta septembris sai ta haigestunud Prontšištševi asemel laeva kapteniks ja viis selle Faddei lahest Olenjoki jõe suudmealasse. 1736. aasta detsembris sõitis ta koos geodeet Nikifor Tšekiniga kelkudega tagasi Jakutskisse. Aastatel 1738–1739 osales ta Hariton Laptevi ekspeditsioonil. Aastatel 1741–1742 uuris ta Taimõri poolsaare läänerannikut, Hatanga, Pjassina ja Jenissei jõe suudmealasid ning avastas Euraasia mandriosa põhjapoolseima punkti, mis sai hiljem tema auks nime Tšeljuskini neem.

1742. aasta sügisel läks tagasi Peterburisse, kus sai lipnikuks ja teenis edasi Balti laevastikus. 1751. aastal sai leitnandiks ja 1754. aastal kaptenleitnandiks. 18. detsembrist 1756 läks ta erri 3. astme kapteni auastmes.

Semjon Tšeljuskini haua koht pole täpselt teada.


Sada päeva

Sada päeva (ka seitsmenda koalitsiooni sõda) on perioodi keiser Napoleon I maapaost Elbal Pariisi tagasitulekust 20. märtsil 1815 kuni kuningas Louis XVIII teise restauratsioonini 8. juulil 1815 (111 päeva). Sellesse periood jäid Waterloo kampaania ja Napoli sõda. Fraasi les Cent Jours kasutas esimesena Pariisi prefekt Gaspard de Chabrol oma tervituskõnes kuningale.

Napoleon tuli tagasi, kui Viini kongress oli kogunenud. 13. märtsil, seitse päeva enne Napoleoni jõudmist Pariisi, kuulutasid suurriigid Viini kongressil ta lindpriiks, ja 25. märtsil, viis päeva pärast tema saabumist Pariisi, sidusid Seitsmenda koalitsiooni liikmed Austria, Preisimaa, Venemaa ja Suurbritannia end kokkuleppega panna igaühe poolt välja 150 000 meest tema võimu kukutamiseks. See pani aluse viimasele konfliktile Napoleoni sõdades, Napoleoni võitmisele Waterloo lahingus, Prantsuse monarhia taastamisele teist korda ja Napoleoni saatmisele maapakku kaugele Saint Helena saarele, kus ta mais 1821 suri.


Kategooria:Raadiolained

Raadiolainetele vastavate sageduste kohta vaata artiklit Raadiosagedus. Füüsikaline selgitus on toodud artiklis Elektromagnetiline kiirgus.


Evansi sinine

Evansi sinine ka T-1824 on pulbriline värvaine ka asovärv, mida kasutatakse ka tänapäeval diagnostilistel eesmärkidel, süstelahusena manustatuna, nii inimeste kui ka katseloomade vereplasma parameetrite kindlaks määramisel kolorimeetriliselt.Aine on lõhnatu, rohelist, sinakat ja/või pruuni ning musta värvi.

IUPAC-i nimetus on tetrasoodium (6E,6'E)-6,6-[(3,3'-dimethylbiphenyl-4,4'-diyl)di(1E)hydrazin-2-yl-1-ylidene]bis(4-amino-5-oxo-5,6-dihydronaphthalene-1,3-disulfonate)

Evansi sinise tähised värvainete indeksis on C.I. DB53 (Direct Blue 53) ja C.I. 23860.


Avinurme kirik

Avinurme kirik on ühelööviline kirik Mustvee vallas aadressil Võidu 4. Kirikut kasutab Eesti Evangeelse Luteri Kiriku Avinurme kogudus. Avinurme kirik on alates 13. novembrist 1997 kultuuriministri määrusega kaitse all kultuurimälestisena.


Ku-riba

Ku laineala kasutatakse laialdaselt satelliitringhäälingus.

Tähis Ku tuleneb saksakeelsest fraasist Kurz-unten, mis viitab lainealale vahetult enne K-riba.


Morrow' maakond (Oregon)

Morrow' maakond (Morrow County) on maakond USA-s Oregoni osariigis. Geograafilised koordinaadid on 45°42' N, 119°57' W.

Maakonna halduskeskus on Heppner.

Maakonna pindala on 5302 km², millest 41 km² moodustab veepindala.

Elanike arv oli 2010. aasta rahvaloenduse järgi 11 173. Aastal 2000 oli elanike arv 10 995.


Portage'i maakond

Portage'i maakond (Portage County) on maakond USA-s Ohio osariigis. Geograafilised koordinaadid on 41°17' N, 81°20' W.

Maakonna halduskeskus on Ravenna ja suurim linn Kent.

Maakonna pindala on 1306 km², millest 4 km² moodustab veepindala.

Elanike arv oli 2010. aasta rahvaloenduse järgi 161 419. 2000. aastal oli elanikke 152 061.


Portage'i maakond (Wisconsin)

Portage'i maakond (Portage County) on maakond USA-s Wisconsini osariigis. Geograafilised koordinaadid on 44°48' N, 89°50' W.

Maakonna halduskeskus ja suurim linn on Stevens Point.

Maakonna pindala on 2132 km², millest 41 km² moodustab veepindala.

Elanike arv oli 2010. aasta rahvaloenduse järgi 70 019. Aastal 2000 oli elanike arv 67 182.


Pottawatomie maakond

Pottawatomie' maakond (Pottawatomie County) on maakond USA-s Oklahoma osariigis. Geograafilised koordinaadid on 35°20' N, 96°94' W.

Maakonna halduskeskus ja suurim linn on Shawnee.

Maakonna pindala on 2055 km², millest 14 km² moodustab veepindala.

Elanike arv oli 2010. aasta rahvaloenduse järgi 69 442. Aastal 2000 oli elanike arv 65 521.


Pottawatomie maakond (Kansas)

Pottawatomie maakond on maakond Ameerika Ühendriikides Kansase osariigis.

2010. aastal elas maakonnas 21 604 inimest. Maakonna keskus on Westmoreland (643 elanikku). Suurim asula on Wamego (4224).

Maakonna pindala on 2233 km², millest 46 km² moodustab veepindala.


Crooki maakond

Crooki maakond (Crook County) on maakond USA-s Oregoni osariigis. Geograafilised koordinaadid on 44°13' N, 120°36' W.

Maakonna halduskeskus on Prineville.

Maakonna pindala on 7736 km², millest 21 km² moodustab veepindala.

Elanike arv oli 2010. aasta rahvaloenduse järgi 20 978. Aastal 2000 oli elanike arv 19 182.


Crooki maakond (Wyoming)

Crooki maakond (Crook County) on maakond USA-s Wyomingi osariigis. Geograafilised koordinaadid on 44°59' N, 104°56' W.

Maakonna halduskeskus on Sundance.

Maakonna pindala on 7436 km², millest 31 km² moodustab veepindala.

Elanike arv oli 2010. aasta rahvaloenduse järgi 7083. Aastal 2000 oli elanike arv 5887.


Eveenid

Eveenid (vana nimetus lamuudid) on tunguusi-mandžu rahvas Venemaal Kirde-Siberis.

2010. aasta rahvaloenduse andmetel elas Venemaal 22 383 eveeni. Neist elas Sahha Vabariigis 15 071, Magadani oblastis 2635, Kamtšatka oblastis 1872, Tšuktši autonoomses ringkonnas 1392 ja Habarovski krais 1128.

Ukrainas elas 2001. aasta rahvaloenduse andmetel 104 eveeni.

Antropoloogiliselt kuuluvad eveenid mongoliidse rassi baikali ehk paleosiberi rühma. Võrreldes evenkidega on nad lühemat kasvu ja heledama nahaga.

Eveeni keel kuulub tunguusi-mandžu keelte põhjarühma. Tänapäeval ei räägi ligikaudu 3/4 eveene enam eveeni keelt, vaid on üle läinud vene või jakuudi keelele. 2011. aasta rahvaloenduse andmetel valdas Venemaal eveeni keelt ainult 5656 inimest.

Tõenäoliselt on eveenid kujunenud tunguusi ja jukagiiri hõimude segunemise tulemusel aastasadade jooksul. Varasemal ajal olid eveenid rändleva eluviisiga põhjapõdrakasvatajad ja kütid, rannikualadel ka kalurid ja mereloomakütid. 20. sajandil on eveenid suures osas omaks võtnud paikse eluviisi.

Eveenid on evenkide lähedane sugulasrahvas, kuid nad on siiski eri rahvad.

Tuntud eveene on maailmameister maadluses Viktor Lebedev, "legendaarne eveenitar" Dolguntša ning kirjanik ja ühiskonnategelane Andrei Krivošapkin.


Sidney Crosby

Sidney Patrick Crosby (sündinud 7. augustil 1987 Cole Harbouris, Nova Scotias) on Kanada jäähokimängija. Ta mängib 2005. aastast NHL-i klubis Pittsburgh Penguins ja on meeskonna kapten.

Ta valiti 2005. aasta NHL-i draft'is esimesena. Esimesel hooajal NHL-is kogus ta 102 punkti ja oli sellega liigas kuues. Hooajal 2006/2007 võitis ta resultatiivseimale mängijale antava Art Ross Trophy, kui kogus hooajaga 120 punkti. Ta sai sellega kõige nooremaks mängijaks, kes mõnes Põhja-Ameerika kõrgliigas resultatiivseima mängija auhinna võitnud. Samal hooajal sai Crosby ka liiga kõige väärtuslikumale mängijale antava Hart Memorial Trophy ja kõige silmapaistvamale mängijale antava auhinna Ted Lindsay Award. Sellega sai ta seitsmendaks mängijaks NHL-i ajaloos, kes on ühel hooajal kõik need kolm auhinda võitnud.

Hooaega 2007/2008 alustas ta Penguinsi kaptenina ja juhtis meeskonna Stanley karika finaali, kus kaotati Detroit Red Wingsile. Penguins kohtus Red Wingsiga finaalseerias ka järgmisel hooajal, kuid suutis nüüd selle võitja. Crosby sai kõige nooremaks kapteniks NHL-i ajaloos, kes Stanley karika võitnud.

Hooajal 2009/2010 lõi ta 51 väravat, mis tema suurim ühe hooaja jooksul löödud väravate arv. Ta jagas koos Steven Stamkos sellega liiga suurimale väravalööjale antavat Maurice "Rocket" Richard Trophyt. Crosby kogus hooajaga kokku 109 punkti ja oli nii liigas teisel kohal. Hooajaväliselt sai ta Mark Messier Leadership Awardi auhinna.

Hooajal 2010/2011 saadud vigastuse tõttu pidi ta kümme ja pool kuud väljakult kõrvale jääma.

Hooajal 2013/2014 pälvis ta oma karjääri teise nii Hart Memorial Trophy kui ka Art Ross Trophy.

Hooajal 2015/2016 oli ta liiga kolmas suurim väravalööja ja oli Penguinsi kapteniks 2016. aasta Stanley karika finaalis, kus alistati San Jose Sharks. Ta pälvis Stanley karika playoffde kõige väärtuslikumale mängijale antava Conn Smythe Trophy.

2017. aastal valiti ta NHL-i ajaloo 100 läbi aegade parima mängija sekka. Esimese mängijana pärast Mario Lemieux'd võitis ta teist korda järjest Conn Smythe Trophy.

NHL-i hooaja esimesesse sümboolsesse koosseisu (NHL First All-Star Team) on ta valitud kokku neljal korral.

Crosby on esindanud Kanadat nii noorte kui ka täiskasvanute koondises. 2010. ja 2014. aastal on ta Kanada koondisega tulnud olümpiavõitjaks. 2015. aastal tulid maailmameistriks.


Daunia

Daunia (kreeka keeles Δαυνία), tuntud ka kui Capitanata, on ajaloolis-geograafiline piirkond Lõuna-Itaalias Põhja-Apuulias, umbes tänapäeva Foggia provintsi piirides. Daunia, koos Peucetia ja Messapiaga, moodustas japüügide järgi nime saanud Japüügia.


Foresti maakond

Foresti maakond (Forest County) on maakond USA-s Wisconsini osariigis. Geograafilised koordinaadid on 45°67' N, 88°78' W.

Maakonna halduskeskus ja suurim linn on Crandon.

Maakonna pindala on 2710 km², millest 84 km² moodustab veepindala.

Elanike arv oli 2010. aasta rahvaloenduse järgi 9304. Aastal 2000 oli elanike arv 10 024.


Foresti maakond (Pennsylvania)

Foresti maakond (Forest County) on maakond USA-s Pennsylvania osariigis. Geograafilised koordinaadid on 41°52' N, 79°24' W.

Maakonna halduskeskus ja suurim linn on Tionesta.

Maakonna pindala on 1116 km², millest 8 km² moodustab veepindala.

Elanike arv oli 2010. aasta rahvaloenduse järgi 7716. Aastal 2000 oli elanike arv 4946.


Brunswicki maakond

Brunswicki maakond (Brunswick County) on maakond USA-s Põhja-Carolina osariigis. Geograafilised koordinaadid on 34°04' N, 78°22' W.

Maakonna halduskeskus on Bolivia.

Maakonna pindala on 2719 km², millest 505 km² moodustab veepindala.

Elanike arv oli 2010. aasta rahvaloenduse järgi 107 431. Aastal 2000 oli elanike arv 73 143.


Brunswicki maakond (Virginia)

Brunswicki maakond (Brunswick County) on maakond USA-s Virginia osariigis. Geograafilised koordinaadid on 36°76' N, 77°86' W.

Maakonna halduskeskus on Lawrenceville.

Maakonna pindala on 1474 km², millest 8 km² moodustab veepindala.

Elanike arv oli 2010. aasta rahvaloenduse järgi 17 434. Aastal 2000 oli elanike arv 18 149.


Diferentsiaaltakistus

Diferentsiaaltakistus ehk dünaamiline takistus on elektrotehnikas takistus, mis väljendab elektrivoolu muutuse sõltuvust pinge muutusest. Diferentsiaaltakistus on vajalik mittelineaarse pinge-voolu karakteristikuga ehk tunnusjoonega elektronseadiste takistuse väljendamiseks muutuva pinge või vooluga elektriahelates, sealhulgas ka nõrga vahelduvsignaali ahelates.

Kui vool elektriahelas sõltub pingest lineaarselt, siis on vool pingega võrdeline (näiteks kui püsitakistil pinge suureneb kahekordselt, siis ka vool suureneb kaks korda). Pinge-voolu tunnusjooneks on sel juhul sirge, mis algab koordinaatide nullpunktist (joonisel sirge B) ja kehtib Ohmi seadus, mille kohaselt R = U/I. (Kõrvalolevail graafikuil on pinge tähiseks V.)

Mittelineaarse pinge-voolu tunnusjoone korral aga on jagatis U/I iga pinge-voolu paari jaoks erisugune ja seadise või elektriahela takistust ei saa väljendada mingi ühe takistusväärtusega. Väikeses pingemuutuse ulatuses valitud tööpunkti (A) ümbruses võib U-I-sõltuvuse siiski lugeda lineaarseks. Selles piiratud ulatuses on voolu sõltuvus pingest määratud sirgega C, mis on tunnusjoone puutuja punktis A. Diferentsiaaltakistuse määrab selle sirge kaldenurk pingetelje suhtes: mida suurem nurk, seda väiksem takistus.

Kui pinge-voolu tunnusjoonel on langev osa (punane tunnusjoone lõik alumisel graafikul), siis selles osas on diferentsiaaltakistus negatiivne, s.t pinge suurenemisel vool väheneb (ja vastupidi). Niisugune langev osa on näiteks tunneldioodi U-I-karakteristikul.

Valitud tööpunkti A ümbruses (vastavalt punkt P negatiivse diferentsiaaltakistuse graafikul) saab arvutada diferentsiaaltakistuse pingete ja voolude vahede järgi valemiga r =\frac{ \Delta U}{\Delta i}=\frac{U_2 - U_1}{i_2 - i_1}, kus ΔU on pingemuutus vahemikus U₁ ‒ U₂ ja Δi on vastav voolumuutus vahemikus i₁ ‒ i₂.

Niisiis on diferentsiaaltakistus seotud teatud kindlate voolu või pinge vahemikega. Näiteks kui stabiliseerimisdioodi läbivale voolule 8 mA vastab pinge 5,98 V ja voolu tugevnemisel 32 mA-ni mõõdetakse pingeks 6,04 V, siis ΔU = 6,04 ‒ 5,98 = 0,06 V ning ΔI = 32 ‒ 8 = 24 mA = 0,024 A ja diferentsiaaltakistus r = 0,06/0,024 = 2,5 Ω. See takistus on palju väiksem kui pinge ja voolu mõõtepaaride järgi arvutamisel saadav tulemus.


Metsmesindus

Metsmesindus ehk metsamesindus on mee korjamine puuõõnsustes pesitsevatelt mesilastelt.

Ajalooliselt kujutab metsmesindus endast üleminekuvormi meejahilt tarumesindusele.

Metsmesinduse puhul kasutatakse kasvavaid puid, mille puuõõnsus on suuremaks uuristatud või tehislik. Puud võivad olla talude ligidal ning sülemeid võidakse neisse ka inimese poolt paigutada. Selliseid puid on kutsutud mesipuudeks või tarupuudeks. Tavaliselt märgistas iga talu oma tarupuu peremärgiga.

Eestis hakkas metsmesindus aeglaselt asenduma kodumesindusega 16. sajandil, kadudes kasutuselt valdavalt 19. sajandil. Üksikutes kohtades jätkus see ka 20. sajandil. Eesti metsmesinduse ajaloo uurija Ferdinand Linnus leidis kasutusel olevaid tarupuid (tarupettäid) 1920. aastail Lõuna-Eestist. Üksikuid kasutusel olnud tarumände on leidunud Kaika ja Ähijärve külas veel 20. sajandi teisel poolel.


Nekrutikohustus

Nekrutikohustus oli Vene keisririigi kehtestatud kohustus, mille järgi talupoegadel tuli enda seast anda Vene väeteenistusse teatud arv mehi ehk nekruteid.

Eesti alal kehtestati see pärast asehalduskorra likvideerimist Eesti- ja Liivimaal, 1796. aastal.


Mecklenburgi maakond

Mecklenburgi maakond (Mecklenburg County) on maakond USA-s Põhja-Carolina osariigis. Geograafilised koordinaadid on 35°25' N, 80°83' W.

Maakonna halduskeskus ja suurim linn on Charlotte.

Maakonna pindala on 1414 km², millest 52 km² moodustab veepindala.

Elanike arv oli 2010. aasta rahvaloenduse järgi 919 628. Aastal 2000 oli elanike arv 695 454.

Maakond on elanike arvult ja rahvastikutiheduselt Põhja-Carolina suurim.


Mecklenburgi maakond (Virginia)

Mecklenburgi maakond (Mecklenburg County) on maakond USA-s Virginia osariigis. Geograafilised koordinaadid on 36°68' N, 78°37' W.

Maakonna halduskeskus on Boydton.

Maakonna pindala on 1759 km², millest 142 km² moodustab veepindala.

Elanike arv oli 2010. aasta rahvaloenduse järgi 32 727. Aastal 2000 oli elanike arv 32 280.


Dunni maakond

Dunni maakond (Dunn County) on maakond USA-s Wisconsini osariigis. Geograafilised koordinaadid on 44°95' N, 91°90' W.

Maakonna halduskeskus ja suurim linn on Menomonie.

Maakonna pindala on 2238 km², millest 31 km² moodustab veepindala.

Elanike arv oli 2010. aasta rahvaloenduse järgi 43 587. Aastal 2000 oli elanike arv 39 858.


Organogeensed mullahorisondid

Organogeensed ehk orgaanilised mullahorisondid on mullahorisondid, mis sisaldavad üle 30 massiprotsendi (umbes 60 mahuprotsendi) orgaanilist ainet.

Organogeensete mullahorisontide hulka kuuluvad metsakõdu- ja rohukuluhorisondid, huumushorisont ning turbahorisont.


Dunni maakond (Põhja-Dakota)

Dunni maakond (Dunn County) on maakond USA-s Põhja-Dakota osariigis. Geograafilised koordinaadid on 47°36' N, 102°62' W.

Maakonna halduskeskus on Manning ja suurim linn Killdeer.

Maakonna pindala on 5392 km², millest 189 km² moodustab veepindala.

Elanike arv oli 2010. aasta rahvaloenduse järgi 3536. Aastal 2000 oli elanike arv 3600.


Germogen

Germogen (ka Hermogen või Hermogenes; vene keeles Гермоген, ka Ермоген ; u 1530 – 27. veebruar (vkj 17. veebruar) 1612) oli õigeusu vaimulik, aastatel 1606–1612 Moskva ja kogu Venemaa patriarh.

Germogen valitses niinimetatud segaduste ajal. Ta valiti patriarhiks pärast Vale-Dmitri I tapmist ja Vassili Šuiski võimuletulekut. Pärast Moskva langemist Poola võimu alla 1610. aastal nõustus ta esialgu tunnistama Poola printsi Vladislavi Venemaa seadusliku valitsejana, kuid kui Vladislav keeldus õigeusku üle minemast ja Poola vägesid Venemaalt välja viimast, võttis oma õnnistuse tagasi. Poolakad vangistasid Germogeni 1611. aasta alguses ja lasid tal vangistuses nälga surra.

1913. aastal kuulutas Venemaa õigeusu kirik patriarh Germogeni pühakuks.


Wardi maakond (Põhja-Dakota)

Wardi maakond (Ward County) on maakond USA-s Põhja-Dakota osariigis. Geograafilised koordinaadid on 48°22' N, 101°55' W.

Maakonna halduskeskus ja suurim linn on Minot.

Maakonna pindala on 5325 km², millest 111 km² moodustab veepindala.

Elanike arv oli 2010. aasta rahvaloenduse järgi 61 675. Aastal 2000 oli elanike arv 58 975.


Magasivili

Magasivili ehk magasinivili oli talupoegade vili, mis asus ühises aidas (magasiaidas). Magasivilja kasutati ikalduse ja nälja korral.


Tartu Ülikooli raamatupood

Tartu Ülikooli raamatupood oli Tartu Ülikoolile kuulunud raamatupood Tartus Ülikooli tänav 11, Werneri kohviku kõrval.

Aadressil Ülikooli 11 tegutsesid raamatupoed juba 19. sajandi lõpust, mil samas avati E. A. Justi raamatu- ja kivitrükiäri. 1929. aastast 1940. aastate alguseni müüs samas raamatuid Akadeemiline Kooperatiiv. 1940. aastatest 1950. aastate alguseni tegutses seal kauplus Akadeemiline Raamat, 1964. aastani kandis pood nime Raamatukauplus nr 2 ja 1964–1983 Raamatukauplus "Ülikooli". 2. oktoobril 1983 toimus hoones tulekahju, misjärel maja seisis viis aastat tühjana. 1. juunil 1988 alustas hoone renoveerimist Poola restaureerimisfirma.

Tartu Ülikooli raamatupood avati Ülikooli 11 hoones 13. mail 1996. Ehkki suure osa ülikooli raamatupoe pinnast täitsid ülikooli enda kirjastuse väljaanded ja teaduskirjandus laiemalt, müüdi poes ka kõikvõimalikku muud kirjandust, sealhulgas antikvaarset, kirjatarbeid ja Tartu Ülikooli meeneid. Samuti toimusid poes raamatuoksjonid ning erialaste väliskirjastuste näitusmüügid.

2010. aastal müüs ülikool kahjumis püsinud raamatupoe raamatukauplusele Krisostomus. Ülikooli raamatupoe kaubamärgi kasutamiseks sõlmiti litsentsileping, mis kehtis 6. märtsini 2018. Postimehe teatel oli poe kahjum poe 2009. aastal 813 000 krooni, 2010. aasta esimesel poolaastal 336 000 krooni; ostusumma võis olla 500 000 krooni.

Ülikooli otsus kauplus sulgeda tekitas mõningat protesti, muuhulgas loodi Facebookis lehekülg "Ülikooli raamatupood ja kirjastus peavad jääma".

Ülikooli tänaval tegutsenud Tartu Ülikooli raamatupood lõpetas tegevuse 30. juunil 2012, Tartu Ülikooli kirjastus jätkab raamatute müügiga internetis. Poe ruumidesse kolisid Soome Instituut ja Tartu linnavalitsuse mõned struktuuriüksused.

2012. aasta juulist kuni märtsini 2018 kasutas vastavalt litsentsilepingule nimetust "Ülikooli raamatupood" OÜ Raamatukauplus Krisostomus aadressil Raekoja plats 11


Wardi maakond (Texas)

Wardi maakond (Ward County) on maakond USA-s Texase osariigis. Geograafilised koordinaadid on 31°51' N, 103°10' W.

Maakonna halduskeskus on Monahans.

Maakonna pindala on 2165 km², millest 3 km² moodustab veepindala.

Elanike arv oli 2010. aasta rahvaloenduse järgi 10 658. Aastal 2000 oli seal 10 909 elanikku.


Saksastumine

Saksastumine on kellegi sakslaseks saamine oma rahvusest loobumise hinnaga. Abstraktsemalt ka millegi saksapäraseks muutumine.


Lunenburgi maakond

Lunenburgi maakond (Lunenburg County) on maakond USA-s Virginia osariigis. Geograafilised koordinaadid on 36°95' N, 78°24' W.

Maakonna halduskeskus on Lunenburg.

Maakonna pindala on 1119 km², millest 3 km² moodustab veepindala.

Elanike arv oli 2010. aasta rahvaloenduse järgi 12 914. Aastal 2000 oli elanike arv 13 146.


Talude päriseksostmine

Talude päriseksostmine oli 19. ja 20. sajandil Eesti- ja Liivimaa kubermangus nähtus, kus talurahvas ostis seni mõisnikele kuulunud mõisamaad.

1849. aastal võeti vastu uus talurahvaseadus Liivimaa kubermangus, millega mõisate valdused jagati mõisa- ja talumaaks ning sai võimalikuks ka ulatuslikum talude päriseksostmine. See sõltus aga suurel määral mõisniku tahtest ja võimalustest tema omanduses olevaid renditalusid päriseks müüa. Päriseksostmine oli ennekõike seotud naturaalmajanduselt lõplikult rahamajandusele üleminekuga, kus mõisnik hakkas oma põldudel kasutama palgatööjõudu. Päriseksostmine edenes tunduvalt kiiremini Lõuna-Eestis, kus juba 19. sajandi lõpuks oli enamik talusid talupoegade omanduses.

Enne seda olenes talude omandamine, konkreetse mõisniku volist. Esimesi talusi müüdi aga ka enne üldkehtiva seaduse vastuvõtmist, 1823. aastal Luunja vallas.

Põhja-Eestis, Eestimaa kubermangus sai talude päriseks ostmise aluseks 1856. aasta Eestimaa talurahvaseadus. Esimese 20 aasta jooksul osteti Eestimaa kubermangus päriseks ca 1500 talu.

1851/1852. aastal oli talupoegade omanduses 0,07 % taludest, raharendil oli 13,88 %, segarendil oli 4,2 % ja teorendil oli 81,83 % taludest. 1867/1868. aastal oli talupoegade omanduses 14,26 %, raharendil 80,71 %, segarendil 3,59 % ja teorendil 1,42 % talundit.

1916. aasta põllumajandusloenduse andmeil oli Eestimaal mõisnikke (nende seas oli ka eestlasi ja teistest rahvustest inimesi) koos perekonnaliikmetega loendatud u. 4000, mis moodustas 0,7% põllumajandusega tegelevast rahvastikust, maarahvastikust u. 0,5% Eesti mõisamajapidamiste omanduses oli üle poole kogu maast ja seal oli tööjõuna hõivatud üle 100 000 inimese.


Prince Edwardi maakond

Prince Edwardi maakond (Prince Edward County) on maakond USA-s Virginia osariigis. Geograafilised koordinaadid on 37°22' N, 78°44' W.

Maakonna halduskeskus on Farmville.

Maakonna pindala on 917 km², millest 3 km² moodustab veepindala.

Elanike arv oli 2010. aasta rahvaloenduse järgi 23 368. Aastal 2000 oli elanike arv 19 720.


Viljakümnis

Viljakümnis oli feodaalkorral kehtinud naturaalmaks (teatud kümnis), mida talupoeg pidi maa kasutamise eest maksma mõisale. Algul oli viljakümnise suurus 1/10 vilja saagist.


Gleimuld

Gleimuld ehk Gleysol on muld, milles kaua aega toimub gleistumine pideva liigniiskusega tingimustes. Gleimulla tunnuseks on rohked gleilaigud ja roosteplekid või katkemata gleihorisont.


Pearahamaks

Pearahamaks ehk hingemaks oli 18.–19. sajandil Venemaa keisririigile kehtestatud riigimaks, mida pidid maksma maksustatud seisuste meessoost isikud. Eesti- ja Liivimaa kubermangus kehtestati see 1783. aastal.

Maksu ei pidanud tasuma aadlikud, vaimulikud, õpetlased ja riigiametnikud.

Pearahamaksu määr oli selle asutamisest 1724. aastal Peeter I poolt 70 kopikat hingelt, 1794. aastal tõstis Katariina II tasu määra 1 rublale.


Rahva Raamat

Rahva Raamat on raamatute jae- ja hulgimüügiga tegelev kaubandusettevõte ja raamatukaupluste kett, millel on kaksteist kauplust ja üks restoran kaheksas Eesti linnas ning e-pood.

Ettevõte on saanud nime Tallinnas Pärnu mnt 10 tegutsenud kaupluse Rahva Raamat järgi, millele pandi see nimi 1962. aastal (varem oli poe nimi Raamatukauplus nr 1). Kuna samas kohas on raamatupoed tegutsenud juba 1912. aastast, mil avati Gustav Pihlakase raamatu- ja kantseleitarvete kauplus, arvestab praegune Rahva Raamat AS oma vanust samuti 1912. aastast.

Erastamise käigus, 6. mail 1997 müüs Erastamisagentuur AS KV Gruppiga sõlmitud ostu-müügilepinguga 49% seni riikliku aktsiaseltsina toiminud Rahva Raamatu aktsiatest ja ülejäänud 51% aktsiatest erastati 2001. aasta veebruaris.

Ekspress Grupi kontserni suuromanik Hans H. Luik ostis Rahva Raamatu 2004. aasta oktoobris. Kauplused kuulusid Ekspress Grupile 2010. aastani, mil need müüdi 33 miljoni krooniga OÜ-le Raamatumaja, mille omanikud olid poe tegevjuhid Viljar Ots, Gertti Kogermann ja ICE Credit Groupi juhatuse esimees, endine Ekspress Grupi õigusnõunik Ülar Maapalu.

2017. aastal alustas tegevust Rahva Raamatu Kirjastus. 2017. aasta detsembris avas Rahva Raamat Rocca al Mare Kaubanduskeskuse I korrusel oma esimese kingipoe, mille interjööri autor on sisearhitekt Mari Koger.

2019. aasta alguses avas uksed Rahva Raamatu esimene restoran ja pood Telliskivi Kvartalis I-hoones, restorani peakokk on Konstantin Jeremejev. 2020. aasta mais sai Telliskivi Rahva Raamatu kohvikust ja poest restoran Literaat.

2022. aasta märtsis võitis Viru Keskuse Rahva Raamatu pood Londoni raamatumessi välja antava maailma parima raamatupoe auhinna International Excellence Award.

BaltCap teatas 2022. aasta oktoobris, et ostab pärast konkurentsiameti luba Rahva Raamatu.


Usuvahetusliikumine

Usuvahetusliikumine (uuemas ajalookirjutuses ka kirikuvahetusliikumine, rahvapäraselt keisri usku minek) oli 1840. aastatel Liivimaa kubermangus ja 1880. aastatel Eestimaa kubermangu läänepoolsetel aladel aset leidnud sotsiaalne protestiliikumine, mille käigus siirdus märkimisväärne osa nende alade maaelanikkonnast õigeusku.

Usuvahetusliikumise peamiseks motiiviks on peetud eesti ja läti talupoegade lootusi parandada oma majanduslikku olukorda, omandades maad ja saavutades mõisakoormiste kergendamise. Samuti väljendus liikumises protest baltisaksa mõisnike ("sakste") kontrolli all olnud luterliku kiriku vastu. Mitmes piirkonnas kaasnes usuvahetusliikumisega ka väljarändamisliikumine – katsed rännata maa omandamiseks välja Venemaa hõredalt asustatud piirkondadesse.

Usuvahetuse aktiivseimal perioodil 1845–1848 läks Pühima Valitseva Sinodi andmetel Liivimaa kubermangus õigeusku üle 110 222 talupoega, neist 62 898 lätlast ja 47 324 eestlast – kokku umbes 17% kubermangu elanikkonnast.

1865. aastal ühendati Riia piiskopkonnaga Eestimaa kubermangu õigeusu kogudused. 1866. aastal asutati Riia piiskopkonnas Tallinna vikaarpiiskopkond. Narva õigeusu kogudused jäid kuni Eesti iseseisvumiseni Peterburi piiskopkonda.

Kui usuvahetusliikumine soovitud tulemusi ei andnud ja maaomanike tagakiusamine usku vahetanud talupoegade suhtes pigem kasvas, pöördus osa usku vahetanuid tagasi luterlusse. Seda protsessi nimetatakse rekonversiooniks. Kui esialgu toimus see mitteametlikult ja varjatult, sest õigeusust lahkumist takistasid Venemaa seadused, siis pärast 1905. aasta usuvabaduse dekreeti toimus see juba ametlikult.


Florence'i maakond

Florence'i maakond (Florence County) on maakond USA-s Lõuna-Carolina osariigis. Geograafilised koordinaadid on 34°02' N, 79°71' W.

Maakonna halduskeskus on Florence.

Maakonna pindala on 2082 km², millest 10 km² moodustab veepindala.

Elanike arv oli 2010. aasta rahvaloenduse järgi 136 885. Aastal 2000 oli elanike arv 125 761.


Kreiskool

Kreiskool oli 19. sajandil Venemaa keisririigi (sh Eesti ala) kubermangude kreisi- ehk maakonnakeskuses olev 2–3 õppeaastaga riiklik poeglastekool, mis eelnes gümnaasiumile.

1802. aastal loodi Venemaa Rahvahariduse Ministeerium ja korraldati ümber kogu Venemaa keisririigi haridussüsteem. Ministeerium töötas välja uued koolikorralduse alused ja 5. novembril 1804 kinnitatud ülikoolidele alluvate õppeasutuste põhimäärus nägid ette igas kubermangulinnas ja maakonnalinnas, maakonna- ehk kreiskooli asutamise.

Venemaa keisri 4. veebruari (vkj. 24. jaanuari 1803) ukaasi alusel jaotati Venemaa õpperingkondadeks eesotsas kuraatoritega. Tartu õpperingkonda kuulusid Eesti-, Liivi- ja Kuramaa kubermang ja kuni 1812. aastani ka Viiburi kubermang. Tartu koolihalduspiirkonna keskuseks sai Tartu ülikool; selle eesotsas seisis Peterburis resideeriv kuraator. Kuraatori kantselei asus kuni 1835. aastani keisririigi pealinnas Peterburis, seejärel aga aastatel 1835–70 ja 1876–86 Tartus ning 1870–76 ja 1886–1915 Riias. Kuraatorile allusid Tartu ülikool, kubermangugümnaasiumid, kreiskoolid, elementaarkoolid ja eraõppeasutused. 1837. aastani teostas kuraator järelevalvet talurahvakoolide üle, 1873 allutati talle Vene õigeusutunnistusse üle läinud talupoegade laste talurahvakoolid ja 1885 ka luteri talurahvakoolid.

Kreiskoolid reorganiseeriti 1872. aasta määruse alusel linnakoolideks ja 1913. aastal kõrgemateks algkoolideks.


Ajalooallikad

Ajalooallikad on ehitised, esemed, kirja pandud tekstid ja suulised mälestused, millest on võimalik saada teadmisi mineviku sündmuste kohta.


Florence'i maakond (Wisconsin)

Florence'i maakond (Florence County) on maakond USA-s Wisconsini osariigis. Geograafilised koordinaadid on 45°85' N, 88°40' W.

Maakonna halduskeskus on Florence.

Maakonna pindala on 1288 km², millest 24 km² moodustab veepindala.

Elanike arv oli 2010. aasta rahvaloenduse järgi 4423. Aastal 2000 oli elanike arv 5088.


Alepõllundus

Alepõllundus ehk aleviljelus (inglise keeles slash-and-burn, slash-and-burn cultivation, shifting cultivation) on algeline põllundusviis; maa väetamine seal kasvanud puude ja võsa tuhaga. Algselt põletati kasvavaid puid, hiljem langetatud metsa. Maad kasutatakse mõned aastad, jäetakse seejärel maha ja lastakse võssa kasvada. Kui maa viljakus on taastunud, võidakse see uut alet tehes uuesti kasutusele võtta. Tänapäeval kasutusel rohkem Lõuna riikides.


Tasandikujõgi

Tasandikujõgi on jõgi, mis osaliselt või tervikuna voolab tasandikul. Väikese langu tõttu on tavaliselt selle jõe voolukiirus üsna väike. Enamasti voolab ta laias jõeorus (lammorus), kus ülekaalus on nõlvade kulutavad protsessid (küljeerosioon). Tasandikujõed sageli looklevad ehk meandeeruvad.

Jõgedel on sageli ülemjooksud mägijõed, aga kesk- ja alamjooksul on nad tasandikujõged.


Arheoloogilised väljakaevamised

Arheoloogilised väljakaevamised on maapinnalt ülemise mulla- ja/või prügikihi eemaldamine eesmärgiga saada leide, mida saab kasutada arheoloogilisteks uuringuteks.


Feodaalne killustatus

Feodaalne killustatus oli keskajal olukord, kus puudus tugev keskvõim (kuningavõim) ja domineeris feodaalide sõltumatu valitsemine.

Sel perioodil muutusid suurfeodaalide valdused omavahel sõdivateks "riikideks riigis".


Viktor Jermolajev

Viktor Jermolajev (vene keeles Ермолаев Виктор Вячеславович; sündinud 6. jaanuaril 1953 Gorkis) on Eesti meremees ja poliitik.

Ta lõpetas 1968. aastal Gorkis ja 1972. aastal Tallinna Kalatööstusliku Merekooli, 1984. aastal Kaliningradi Tehnikainstituudi ja 1990. aastal Leningradi Kõrgema Parteikooli.

Töötas aastatel 1972–1979 tootmiskoondises Eesti Kalatööstus masinisti ja mehaanikuna, 1979–1983 komsomolisekretäri asetäitjana ja sekretärina ning 1983–1990 parteikomitee sekretäri asetäitjana ja sekretärina.

Aastatel 1990–1992 oli ta Eesti Vabariigi Ülemnõukogu liige, kuuludes algul väliskomisjoni ja hiljem rahvussuhete komisjoni. Kuni augustiputšini kuulus ta saadikurühma Kommunistlik fraktsioon (pärast augustiputši otsustasid saadikurühmad Virumaa, Võrdsete õiguste eest, Koostöö ja Kommunistlik fraktsioon laiali minna).

Ta oli aastatel 1979–1991 NLKP liige. Ühtlasi oli ta 1991. aastani Eestimaa Kommunistliku Partei (NLKP) Keskkomitee ja selle büroo liige. Aastatel 1985–1989 oli ta Tallinna Kalinini Rajooni Rahvasaadikute Nõukogu liige.


Parasvöötme okasmets

Parasvöötme okasmets ehk taiga on bioom, millele kuuluvad Euraasia ja Põhja-Ameerika parasvöötmes paiknevad okasmetsad.


Ristsõnad

Ristsõnad ehk ristsõnamõistatus on Inglismaalt pärit hariv sõnamõistatus. Eesmärk on vastata küsimustele õigete sõnadega, kirjutades need vasakult paremale või ülalt alla. Tihti on ristsõnadel õige lahenduse korral tumedamates ruutudes vastus.


Pavel Jermoškin

Pavel Jermoškin (sündinud 7. detsembril 1943 Vologda oblastis) on Eesti kaevandustööline ja poliitik.

Ta lõpetas 1961. aastal Narva 1. Internaatkooli.

Ta töötas aastatel 1961–1963 ja 1973–1990 tootmiskoondises Eesti Põlevkivi ning aastatel 1963–1973 kombinaadis Vorkutaugol ekskavaatorijuhi ja brigadirina.

Aastatel 1990–1992 oli ta Eesti Vabariigi Ülemnõukogu liige, ta on kuulunud sotsiaal- ja keskkonnakomisjoni. Ta oli ka Põhiseaduse Assamblee liige.

Ta oli aastatel 1988–1991 NLKP liige, ta on olnud Eestimaa Kommunistliku Partei (NLKP) Keskkomitee liige ning Töökollektiivide Ühendnõukogu Kohtla-Järve presiidiumi liige.


Juri Jevstignejev

Juri Jevstignejev (sündinud 1. oktoobril 1947 Leningradis) on Eesti ühiskonnategelane ja poliitik.

Ta lõpetas aastal 1963 Sillamäe 2. Keskkooli, seejärel Leningradi 38. kutsekooli raadioaparatuuri lukksepa ja monteerija erialal ning aastal 1978 ökonomistina Tallinna Polütehnilise Instituudi.

Ta töötas aastatel 1965–1988 Sillamäe Keemiametallurgia Tootmiskoondises. Aastatel 1988– oli ta Sillamäe linnapea.

Aastatel 1990–1992 oli ta Eesti Vabariigi Ülemnõukogu liige, olles haldusreformikomisjoni liige ja kuuludes saadikurühma "kodanikuleppimus".


Pavel Grigorjev

Pavel Grigorjev (sündinud 3. aprillil 1941 Kotlõs Kingissepa rajoonis Leningradi oblastis) on Eesti insener ja poliitik.

Ta lõpetas aastal 1964 Leningradi Merekooli, aastal 1966 Leningradi Külmutusseadmete tehnikumi ja aastal 1976 Kaliningradi Kalatöötlemisinstituudi.

Ta töötas aastatel 1964–1967 Murmanskis laevamehaanikuna ja aastatel 1967–1990 kalurikolhoosis Oktoober peainsenerina.

Aastatel 1990–1992 oli ta Eesti Vabariigi Ülemnõukogu liige. Ta on olnud ka Kohtla-Järve Rahvasaadikute Nõukogu Täitevkomitee liige.


Paraad

Paraad on sõjaväe, sportlaste vm organiseeritud inimrühma pidulik ülevaatus, mis harilikult toimub avalikul väljakul, marsimuusika saatel ning rongkäigu kujul. Paraadiks võidakse nimetada ka maa- või veesõidukite sarnast ülevaatust, näiteks jõe-, mereväe- või autode paraadi.

Inimeste paraadi korral kannavad osalised tihtipeale vormirõivast. Sõjaväestatud organisatsioonidel on enamasti selliseks otstarbeks eraldi vorm, mida nimetatakse paraadmundriks.

Paraadiga võidakse tähistada pidulikke sündmusi, riigi- ja rahvuspühi või omavalitsuste tähtpäevi. Eestis on tavaks korraldada igal aastal Eesti Vabariigi aastapäeval (24. veebruaril) Eesti kaitseväe ja võidupühal (23. juunil) Eesti Kaitseliidu paraad. Nõukogude Liidus toimusid paraadid mai- ja oktoobripühade ajal, samuti Teise maailmasõja võidu tähistamiseks 9. mail.


Keskkonnamürgid

Keskkonnamürgid on tööstusest pärit ained, mis kogunevad toiduahela kõrgematesse lülidesse ja toimivad aeglaselt.


Karskusliikumine

Karskusliikumine on ühiskondlik liikumine, mis võitleb alkoholi liigjoomise vastu ja propageerib alkoholivastast mõtteviisi. Liikumist viljelevad nt karskusseltsid.


Enesehinnang

Enesehinnang on huvitav sotsiaalpsühholoogiline konstruktsioon, kuna seda kasutatakse erinevate tulemuste edukaks ennustamiseks, nagu näiteks akadeemiline võimekus, õnnelikkus, rahuldustunne abielus ja suhetes, ja kriminaalne käitumine. Enesekindlus võib kasutada konkreetsetes olukordades (näiteks: "Ma usun, et olen hea kirjanik ja ma olen selle üle õnnelik") või ka laiemas mõistes (näiteks: "Ma usun, et olen halb inimene ja see tekitab mulle üldist halba arvamust endast"). Psühholoogid arvavad, et enesehinnang on püsiv isiku tunnusjoon, kuigi see võib ka lühiajaliselt kõikuda.


Karskusselts

Karskusselts on organisatsioon, mis võitleb alkoholi liigjoomisega ning propageerib ühiskonnas alkoholivastast mõtteviisi (karskusliikumine).


Kallur

Kallur, ka kallurauto (ingl.k. tipper) on kallutatava veokastiga veoauto, mida kasutatakse erinevate puistmaterjalide (masskaupade) veoks. Peamisteks veetavateks puistmaterjalideks on pinnas ja ehitusmaterjalid (liiv, kruus, graniit- ja paekivikillustik, paetuhk jms). Kalluri terasest valmistatud, tugevat ja jäika veokasti kallutatakse (tõstetakse) hüdraulika abil.


Aleksandr Gussev

Aleksandr Gussev (sündinud 23. oktoobril 1950) on Eesti insener, tippjuht ja poliitik.

Ta lõpetas aastal 1968 Kuibõševi oblastis Žiguljovski linnas keskkooli ja aastal 1974 Kuibõševi Lennundusinstituudi raadiotehnikainseneri erialal.

Ta töötas aastatel 1973–1988 Tallinna Raadioelektroonika Tootmiskoondises, algul konstrueerimisinsenerina, siis jaoskonna- ja tsehhiülemana, peadirektori asetäitjana tootmise alal ning peadirektorina.

Aastatel 1990–1992 oli ta Eesti Vabariigi Ülemnõukogu liige, ta osales selle majanduskomisjoni töös. Kuni augustiputšini kuulus ta saadikurühma Kommunistlik fraktsioon (pärast augustiputši otsustasid saadikurühmad Virumaa, Võrdsete õiguste eest, Koostöö ja Kommunistlik fraktsioon minna laiali).

Ta oli aastatel 1980–1991 NLKP liige. 1988–1991 oli ta EKP Tallinna Mererajooni Komitee I sekretär ja 1990–1991 Eestimaa Kommunistliku Partei (NLKP) Keskkomitee sekretär.


Elulised vajadused

Elulised vajadused on need, mida rahuldamata ei saa inimene elada. Vajadus- normaalseks elutegevuseks ja arenguks vajalike tingimuste mittepiisavuse tajumine, mis ajendab puuduva poole püüdlema. Inimesel on füsioloogilised, materiaalsed, vaimsed, emotsionaalsed vajadused. Inimlikud vajadused on asjad ja nähtused, mida iga inimene vajab normaalseks eluks ja arenguks.

Iga päev rahuldab inimene mitmesuguseid vajadusi. Kui eluliselt olulised vajadused on rahuldatud, s.t kõht on täis ja riie seljas, asub inimene uurima oma ümbrust ja uusi teadmisi omandama. See on tunnetusvajadus, mida rahuldatakse kõigi meeltega.

Inimene kasvatab köögivilju ja puuvilju oma toidu vajaduste rahuldamiseks. Tänapäeva ühiskonnas toimetulemiseks on väga vajalik raha, mille abil saab tagada mitmeid elulisi vajadusi. Oluliseks vajaduseks on inimesel pere, kes teda toetab ja on abiks. Ilma pereta või lähedaste inimesteta on väga keeruline toime tulla.

Inimesel elulised vajadused kasvavad järjest enam ühiskonna kiire edasiliikumise tõttu.


Tahtejõud

Tahtejõud on jõud ennast sundida.

Selleks, et sihikindlalt tegutseda, on vaja tahtejõudu. Tahtejõuline inimene teab, mis on tema tegevuse eesmärk ega lase ennast raskustest heidutada.


Ryan Nugent-Hopkins

Ryan Jeremy Noel Nugent-Hopkins (sündinud 12. aprillil 1993 Burnabys Briti Columbia provintsis) on Kanada jäähokimängija, keskmängija.

Ta mängib 2011. aastast NHL-i klubis Edmonton Oilers. Ta on klubi meeskonna asekapten.

Aastal 2011 valis Oilersi ta endale NHL-i draft'is esimesena. Enne NHL-i karjääri algust mängis ta Western Hockey League'i (WHL) klubis Red Deer Rebels. Hooajal 2009–10 pälvis ta WHL-i parimale uustulnukale antava Jim Piggott Memorial Trophy.

2015. aastal valiti ta NHL-i tähtede mängule.

Ta on kuulunud Kanada jäähokikoondisse 2012. aasta maailmameistrivõistlustel.


Aleksandr Ovetškin

Aleksandr Mihhailovitš Ovetškin (vene keeles Александр Михайлович Овечкин; sündinud 17. septembril 1985 Moskvas) on Venemaa jäähokimängija, vasakäär. Ta mängib 2005. aastast NHL-i klubis Washington Capitals. Alates 2010. aastast on ta klubi meeskonna kapten.

Tema ema Tatjana Ovetškina oli korvpallur ja ta on kahekordne olümpiavõitja. Tema isa Mihhail oli jalgpallur.

Ovetškin alustas karjääri Venemaa kõrgliiga klubis Moskva Dünamos.

Aastal 2004 valiti ta esimesena NHL Draftis. NHL-is alustas ta karjääri hooajal 2005–06. Samal hooajal lõi ta liigas 52 väravat ja andis 54 resultatiivset söötu ning võitis hooajale parimale uustulnukale antava Calder Memorial Trophy.

2018. aastal võitis ta Capitalsiga Stanley karika.

NHL-i tähtede mängule on ta valitud seitsmel korral.

Venemaa jäähokikoondise koosseisus ta tulnud kahel korral maailmameistriks ning võitnud maailmameistrivõistlustelt veel viis medalit. Taliolümpiamängudel on ta osalenud kokku kolmel korral.


Genik Israeljan

Genik Israeljan (sündinud 23. detsembril 1938 Hmelnitski oblastis) on Eesti ajakirjanik ja poliitik.

Ta sündis Šepetovkas Hmelnitski oblastis sõjaväelase perekonnas. Ta lõpetas aastal 1956 Tallinna 33. Keskkooli, õppis aastatel 1961–1962 TPI-s, lõpetas aastal 1968 Leningradi Ülikooli ajakirjandusteaduskonna ja aastal 1972 Leningradi Kõrgema Parteikooli trükindusosakonna.

Ta töötas aastatel 1956–1958 Tallinna Masinaehitustehases treialina, aastatel 1961–1963 Tallinna Elektrotehnika Tehases katseelektrikuna. Aastatel 1963–1968 töötas ta ELKNÜ Keskkomitees instruktori ja sektorijuhatajana, aastatel 1968–1970 tootmiskoondises "Ookean" kapteniabina. Aastatel 1972–1991 töötas ta EKP Tallinna Linna Kalinini Rajooni Komitees ja EKP Tallinna Linnakomitees.

Aastatel 1990–1992 oli ta Eesti Vabariigi Ülemnõukogu liige. Kuni augustiputšini kuulus ta saadikurühma "Kommunistlik fraktsioon" (pärast augustiputši otsustasid saadikurühmad "Virumaa", "Võrdsete õiguste eest", "Koostöö" ja "Kommunistlik fraktsioon" minna laiali).

Ta oli aastatel 1962–1991 NLKP liige.


Mai Kolossova

Mai Kolossova (aastani 1963 Mai Pärda; sündinud 19. mail 1937 Tartus) on eesti agronoom, pedagoog, parteitöötaja ja poliitik.

Ta lõpetas aastal 1955 Tartu 2. Keskkooli ja aastal 1960 agronoomina Eesti Põllumajanduse Akadeemia, ta on õppinud kaugõppe teel Tartu Riiklikus Ülikoolis keemiat ja bioloogiat.

Ta töötas aastatel 1960–1963 Vändras, Toris ja Pärnu Põlluvalitsuses agronoomina. Aastatel 1963–1972 töötas ta Pärnus bioloogia- ja keemiaõpetajana.


Winona maakond

Winona maakond (Winona County) on maakond USA-s Minnesota osariigis. Geograafilised koordinaadid on 43°98' N, 91°77' W.

Maakonna halduskeskus ja suurim linn on Winona.

Maakonna pindala on 1662 km², millest 40 km² moodustab veepindala.

Elanike arv oli 2010. aasta rahvaloenduse järgi 51 461. Aastal 2000 oli elanike arv 49 985.


Jeffersoni maakond (Alabama)

Jeffersoni maakond (Jefferson County) on maakond USA-s Alabama osariigis. Geograafilised koordinaadid on 33°35' N, 86°52' W.

Maakonna halduskeskus ja suurim linn on Birmingham.

Maakonna pindala on 2911 km², millest 29 km² moodustab veepindala.

Elanike arv oli 2010. aasta rahvaloenduse järgi 658 466. Aastal 2000 oli elanike arv 662 047.

Maakond on elanike arvult Alabama suurim.


Madisoni maakond (Alabama)

Madisoni maakond (Madison County) on maakond USA-s Alabama osariigis. Geograafilised koordinaadid on 34°45' N, 86°33' W.

Maakonna halduskeskus ja suurim linn on Huntsville.

Maakonna pindala on 2105 km², millest 21 km² moodustab veepindala.

Elanike arv oli 2010. aasta rahvaloenduse järgi 334 811. Aastal 2000 oli elanike arv 276 700.


Mobile'i maakond

Mobile'i maakond (Mobile County) on maakond USA-s Alabama osariigis. Geograafilised koordinaadid on 30°47' N, 88°12' W.

Maakonna halduskeskus ja suurim linn on Mobile.

Maakonna pindala on 4258 km², millest 1064 km² moodustab veepindala.

Elanike arv oli 2010. aasta rahvaloenduse järgi 412 992. Aastal 2000 oli elanike arv 399 843.


Madisoni maakond

Madisoni maakond Alabama osariigis Madisoni maakond Arkansase osariigis Madisoni maakond Florida osariigis Madisoni maakond Georgia osariigis Madisoni maakond Idaho osariigis Madisoni maakond Illinoisi osariigis Madisoni maakond Indiana osariigis Madisoni maakond Iowa osariigis Madisoni maakond Kentucky osariigis Madisoni vald Louisiana osariigis Madisoni maakond Mississippi osariigis Madisoni maakond Missouri osariigis Madisoni maakond Montana osariigis Madisoni maakond Nebraska osariigis Madisoni maakond New Yorgi osariigis Madisoni maakond Ohio osariigis Madisoni maakond Põhja-Carolina osariigis Madisoni maakond Tennessee osariigis Madisoni maakond Texase osariigis Madisoni maakond Virginia osariigis


Yavapai maakond

Yavapai maakond (Yavapai County) on maakond USA-s Arizona osariigis. Geograafilised koordinaadid on 34°33' N, 112°32' W.

Maakonna halduskeskus ja suurim linn on Prescott.

Maakonna pindala on 21 051 km², millest 12 km² moodustab veepindala.

Elanike arv oli 2010. aasta rahvaloenduse järgi 211 073. Aastal 2000 oli elanike arv 167 517.


Šeloni viiendik

Šeloni viiendik (vene keeles Шело́нская пяти́на) oli Ingerimaa territoorium Novgorodi vabariigis ja hiljem Moskva suurvürstiriigis ja Moskva tsaaririigis.

Šeloni viiendik asus Luga jõe, Soome lahe ranna, Narva jõe ja Lovati jõe vahelisel alal.

1617. aastal loovutas Moskva tsaaririik piirkonna Rootsi kuningriigi ja Moskva tsaaririigi vahel sõlmitud Stolbovo rahulepingu alusel Rootsi kuningriigile, mille koosseisus kuulus see Rootsi Ingeri koosseisu.

Aastatel 1700–1721 toimunud Põhjasõja tulemusel vallutas Venemaa Peeter I juhtimisel piirkonna uuesti ning liitis lõplikult Venemaaga. Piirkond liideti moodustatud Ingerimaa kubermanguga.


Maricopa maakond

Maricopa maakond (Maricopa County) on maakond USA-s Arizona osariigi lõunaosas. Geograafilised koordinaadid on 34°33' N, 112°32' W.

Maakonna halduskeskus ja suurim linn on Arizona pealinn Phoenix, mis on USA suuruselt viies linn.

Maakonna pindala on 23 891 km², millest 55 km² moodustab veepindala.

Elanike arv oli 2010. aasta rahvaloenduse järgi 3 817 117, mis on riigi suuruselt neljas Los Angelese, Cooki ja Harrise maakonna järel. 2000. aastal oli seal 3 072 149 elanikku.

Maakonnas asub viis indiaanlaste reservaati.


Coconino maakond

Coconino maakond (Coconino County) on maakond USA-s Arizona osariigi põhjaosas. Geograafilised koordinaadid on 35°38' N, 112°6' W.

Maakonna halduskeskus ja suurim linn on Flagstaff.

Maakonna pindala on 48 332 km², millest 113 km² moodustab veepindala.

Elanike arv oli 2010. aasta rahvaloenduse järgi 134 421. Aastal 2000 oli elanike arv 116 320.

18 498,8 km² maakonna osast moodustavad indiaanlaste reservaadid.


Alamporutšik

Alamporutšik (ka podporutšik, vene подпоручик) oli ohvitseride madalaim auaste Venemaa keisririigi sõjavägedes alates 1703. aastast. Vastab lipniku või nooremleitnandi auastmele.


Võõrkeel

Võõrkeel on inimese emakeelest erinev keel, mida inimene õpib kas õppeasutuses või iseseisvalt.

Eesti koolides õpetatakse võõrkeeltena inglise, prantsuse, saksa, hispaania, soome ja teisi keeli, eesti õppekeelega koolides on võõrkeeleks ka vene keel.


Robert Rooba

Robert Rooba (sündinud 2. septembril 1993 Tallinnas) on eesti jäähokimängija, kes mängib Soome kõrgliigaklubis Jyväskylä JYP ründajana vasakäärel. Ta on klubi meeskonna kapten.

Hooajal 2007–08 debüteeris Rooba Eesti Meistriliiga klubis HC Purikad.

2008. aastal liitus ta Soome klubiga Espoo Blues. Soome kõrgliigas debüteeris ta Espoo Bluesi meeskonnas hooajal 2011–12.

2016. aasta aprillis sõlmis ta esmakordselt lepingu JYP-iga. 2018. aastal võitis ta klubiga Jäähoki Meistrite Liiga. Samal hooajal lõi Rooba Soome kõrgliigas esimest korda vähemalt kümme väravat. Hooajal 2018–19 lõi ta Soome kõrgliigas 17 värvat ja andis kaheksa väravasöötu. Hooaeg 2020–21 oli tema jaoks Soome kõrgliigas seni edukaim, kui lõi liigas 30 väravat ja oli sellega liigas Sebastian Wännströmi järel teisel kohal. Lisaks oli ta Rooba sel hooajal JYP-i resultatiivseim mängija (30+11).

2021. aasta mais sõlmis ta üheaastase lepingu KHL-i klubiga Tšerepovetsi Severstal. Hooajal 2021/22 sai ta KHL-is 39 põhihooaja mänguga kirja viis väravat ja kaks väravasöötu.

2022. aasta mais naasis ta JYP-i, kellega sõlmis kaheaastase lepingu.

Alates 2010. aastast on Rooba mänginud Eesti jäähokikoondises.


Jonathan Toews

Jonathan Bryan Toews (sündinud 29. aprillil 1988 Winnipegis Manitoba provintsis) on Kanada jäähokimängija. Ta mängib 2007. aastast NHL-i klubis Chicago Blackhawks.

Aastal 2006 valiti ta NHL Draftis.


Teramo

Teramo on linnaks nimetatav omavalitsusüksus (comune) Itaalias Abruzzo maakonnas, samanimelise provintsi keskus.

265 meetri kõrgusel merepinnast asuva Teramo asustustihedus on keskmiselt inimest ruutkilomeetri kohta.


Lauanuga

Lauanuga on üks vanemaid söögiriistu. Tänapäeval kasutatakse seda enamasti koos kahvliga. Nuga tarvitatakse enamasti toidu tükeldamisel ja kahvlile lükkamisel; täpsem kasutus sõltub konkreetse piirkonna lauakommetest.

Algselt tarvitati söögilauas tavalisi teravaid nuge, et tükeldada tahket toitu, mis pandi suhu käega. Kahvlid levisid Euroopas alles keskajal. Nüüdisajal on lauanoad ohutuse huvides enamasti nürid või kergelt sakilise servaga.

Lauanoa kõrval pruugitakse söömisel ka mitmesuguseid spetsiifilisemaid nuge nagu võinuga ja juustunuga.


Coop Ühiskaubandusmuuseum

Coop Ühiskaubandusmuuseum (varem ETK Ühiskaubandusmuuseum) on Coop Eesti alluvusse kuuluv muuseum, mis tutvustab ühiskaubanduse tekkimist ja arengut Eestis. Muuseum asub Coop Eesti Logistikakeskuse hoones Rae valla Soodevahe külas.

Muuseum asutati 1974.


Jaan Poska muuseum

Jaan Poska muuseum on Tallinnas asuv muuseum.

Muuseum loodi Jaan Poska Mälestusfondi eestvõttel ja uksed avas see 2008. aastal. Muuseum asub majas, kus elas Jaan Poska.


Kalevi martsipanituba

Kalevi martsipanituba on Tallinnas aadressil Pikk 16 asuv, Maiasmoka kohviku juurde kuuluv muuseum, mis annab ülevaate martsipani ajaloost. Muuseum asutati 2000. aastal.

Muuseumitoa eelkäija oli Kalevi Maiustustemuuseum, mis asus aadressil Pärnu mnt 139a. Pärast selle hoone müüki viidi muuseumieksponaadid aadressile Pikk 16, kus asub Kalevi martsipanituba.


Premier Restaurants Eesti AS

Premier Restaurants Eesti AS on Eesti toitlustusettevõte, mis haldab frantsiisilepingu alusel McDonald'si kiirtoidukohti Eestis. Firma tegutseb 1995. aastast, mil Tallinnas avati Eesti esimene McDonald'si hamburgerirestoran.

2012. aastal oli Premier Restaurantsil Eestis kokku kümme restorani, neist kuus Tallinnas, kaks Tartus, üks Narvas ja Pärnus. 2011. aastal sai firma 257 288 eurot kasumit, 2010. aastal oli ettevõte 293 927 euroga kahjumis. 2011 töötas ettevõttes keskmiselt 503 inimest, kellele maksti töötasuks kokku 2,8 miljonit eurot. 2012. aastal nimetas majandusministeerium Premier Restaurantsi üheks Eesti turismisektori kolmest suurimast ettevõttest (teised kaks olid OÜ TLG Hotell ja OÜ TEZ Tour).

2007. aasta detsembrist kuulub Premier Restaurants Eesti AS Läti firmale Premier Restaurants Latvia SIA. Kõiki McDonald'si harusid Baltimaades haldab Malta ettevõtja Melo Hili juhitud Premier Capital Ltd.


Baltic Restaurants Estonia

Baltic Restaurants Estonia AS (varem Fazer Amica Eesti AS ja Fazer Food Services AS) on Eesti toitlustusettevõte. Baltic Restaurants Estonia haldab mitmeid söögikohti, tegeleb asutuste, ettevõtete ja koolide toitlustamisega ning pakub toitlustusteenust üritustel.

1993. aastal Eestis alustanud firma tegutses algselt Fazeri kontserni (OY Karl Fazer AB) tütarettevõttena Eestis nime all Fazer Amica Eesti AS, 2001. aastal laieneti ka Lätti. 2010. aastal sai ettevõtte uueks nimeks Fazer Food Services AS. 2011. aastal müüs Fazer Grupp Fazeri toitlustusärid Eestis ja Lätis Fazer Food Servicese Läti juhtkonnale. Tehing ei hõlmanud Fazer Grupi teeninduskööki Tallinnas, mis muutus Soome Fazer Food Servicese osaks. Müügi eesmärk Fazeri jaoks oli keskenduda pagaritoodete ja maiustuste tootmisele. Sama aasta septembris võtsid uued omanikud firma nimeks Baltic Restaurants Estonia AS. 2011. aastal oli firmas 620 töötajat, neist 420 Eestis ja 200 Lätis.


Konstantin Pätsi Muuseum

Konstantin Pätsi Muuseum on Tallinnas asuv mittetulundusühinguna tegutsev muuseum, mis annab ülevaate Konstantin Pätsi elust.

Põhikirja järgi muuseum "kogub, säilitab, uurib, populariseerib ja eksponeerib president Konstantin Pätsi elu ja tööd, Eesti Vabariigi riigivanemate ning teiste riigimeestega seotud materjale teaduslikel, hariduslikel ja kultuurilistel eesmärkidel".

Muuseumi eelkäija oli 1990. aastal Eesti Muinsuskaitse Seltsi Kloostrimetsa klubi asutatud Konstantin Pätsi memoriaaltuba, mis asus Tallinna Botaanikaaias. MTÜ registreeriti 28. veebruaril 1996.


Fazer Eesti AS

Fazer Eesti AS on Soome kontserni OY Karl Fazer AB tütarettevõte Eestis, mis tegeleb kondiitri- ja pagaritoodete turustamisega. Firma asutati 1993. aastal, kui Tallinnas Kadakal (Kadaka tee 70D) avati leivatehas. 2014. aastal Tallinna tehas suleti ning tootmisliinid viidi üle Fazeri Ogre ja Kaunase tehastesse.


Katharine Scott Bishop

Katharine Scott Bishop (neiupõlvenimi Katharine Scott, 23. juuni 1889 New York – 20. september 1975) oli Ameerika Ühendriikide anatoom, arst ja histoloog.


Kolme Sõsara Hõrgutised

Kolme Sõsara Hõrgutised (setu keeles Kolme Sõsarõ Hõrgutisõ) on kaubamärk, mille all tegutseb Võru maakonna toitlustusettevõte OÜ Alternatura, kolme õe – Kadri, Kerti ja Triin Visseli – perefirma.

Kolme Sõsara Hõrgutised toitlustab Waldorfi kooli Johannese Kool Rosmal, haldab Piusa koobaste külastuskeskuse kohvikut ning pakub toitlustusteenust üritustel. Ettevõtte omapära on kohalikku päritolu toorainetest mahetoit, milles ei kasutata poolfabrikaate. Toitlustusega tegelevad õed Visselid 2007. aasta Seto Kuningriigi päevadest saati.

Firma võitis toiduainekonkursi "Kuldne maius 2010".


Majandusajaloo muuseum

Majandusajaloo muuseum oli Tallinnas asuv muuseum, mis tutvustas paljude majandusharude (nt tööstuse, ehituse, energeetika, transpordi) temaatikat. Põhjalikumalt käsitles muuseum Eesti endiste kaubandusorganisatsioonide ja ettevõtete tegevust. Enamik materjalidest pärines alates 1944. aastast.

Muuseum asutati 1974. aastal. Selle eelkäijaks oli kaubandusajaloo muuseum. Muuseumi kauaaegne eestvedaja oli Leonid Gordejev.

Muuseum likvideeriti 2016. aastal, museaalid anti üle riigiarhiivile ja muuseumidele.


Kiek in de Köki kindlustustemuuseum

Kiek in de Köki kindlustustemuuseum on Tallinna Linnamuuseumi filiaal, kuhu kuuluvad lisaks Kiek in de Köki suurtükitornile veel Neitsitorni muuseum-kohvik, kummituslugudega kuulsaks saanud Tallitorn ja Lühikese jala väravatorn.

Lisaks tornidele kuuluvad kindlustustemuuseumisse ka Ingeri ja Rootsi bastionide alused bastionikäigud. Käikudes asub ka raidkivimuuseum.

Kiek in de Köki ekspositsioon annab ülevaate kunagisest sõjapidamisest, katkust ja näljahädadest ning tutvustab kuritegusid ja karistusi keskaegses linnas.

Neitsitorni vanalinnavaatega kohvik pakub nii ajaloolist kui kaasaegset menüüd. Ekspositsioon võlvkeldris tutvustab Taani rahvuslipu Dannebrogi legendi Eesti kunstis ja Taani sümboleid Eesti heraldikas.

Bastionikäigud ehitati 17.–18. sajandil. Bastionikäikude ekspositsioon tutvustab kaitserajatiste ajalugu ja tähtsamaid sõjalisi sündmusi. Seal asub ka rikkalik raidkivide ekspositsioon.


Kolga muuseum

Kolga muuseum on Kuusalu vallas Kolga alevikus Kolga mõisahoones asuv muuseum, mis tutvustab endise Kuusalu kihelkonna kultuuripärandit.

Muuseum avati 1994. aastal.


Pima maakond

Pima maakond (Pima County) on maakond USA-s Arizona osariigi lõunaosas. Geograafilised koordinaadid on 32°03' N, 111°49' W.

Maakonna halduskeskus ja suurim linn on Tucson.

Maakonna pindala on 23 800 km², millest 5 km² moodustab veepindala. Lõunas piirneb maakond Mehhiko Sonora osariigiga.

Elanike arv oli 2020. aasta rahvaloenduse järgi 1 043 433. Aastal 2010 oli elanikke 980 263 ja 2000. aastal 843 746. Elanike arvult on Pima maakond Arizona osariigis teisel kohal.

Ligi 95 protsenti maakonna elanikest elab maakonna idaosas, kus asub Tucsoni linnastu. Maakonna keskosa linnastust läänes hõlmab Tohono O'odhami indiaanlaste reservaat (Tohono O'odham Indian Reservation), mis ulatub üle maakonna piiri Maricopa ja Pinali maakonda. Tohono O'odhami reservaadi hulka kuulub ka Tucsonist lõunasse jääv väiksem San Xavieri reservaat, kus asub 18. sajandi lõpus hispaanlaste rajatud misjon ja kolm indiaanikasiinot. Lisaks asub San Xavieri reservaadist põhjas Pasqua Yaqui hõimu reservaat.


Kassari ekspositsioonimaja

Kassari ekspositsioonimaja on Hiiumaal Hiiumaa vallas Kassari mõisa valitsejamajas asuv muuseum, Hiiumaa Muuseumi filiaal.

Varem asus majas 1967. aastal loodud Hiiumaa Muuseum. Maja tutvustab Hiiumaa ajalugu kiviajast 1990. aastateni.


Cochise'i maakond

Cochise'i maakond (Cochise County) on maakond USA-s Arizona osariigi kaguosas. Geograafilised koordinaadid on 31°52' N, 109°45' W.

Maakonna halduskeskus on Bisbee ja suurim linn Sierra Vista.

Maakonna pindala on 16 107 km², millest 128 km² moodustab veepindala.

Elanike arv oli 2010. aasta rahvaloenduse järgi 131 346. Aastal 2000 oli elanike arv 117 755.


Mohave maakond

Mohave maakond (Mohave County) on maakond USA-s Arizona osariigi loodeosas. Geograafilised koordinaadid on 35°40' N, 113°51' W.

Maakonna halduskeskus on Kingman ja suurim linn Lake Havasu City.

Maakonna pindala on 34 886 km², millest 409 km² moodustab veepindala. Maakond on pindalalt Arizona teine ja USA viies maakond. Elanike arv on arvestuslikult 2015. aasta seisuga 204 737. 2010. aasta rahvaloenduse järgi oli elanikke 200 186. Asustustihendus on 5,87 in/km².

Suur kanjon jagab maakonna kaheks osaks, mille vahel puudub maismaad pidi ühendus. Põhjaosa on hõredalt asustatud ja moodustab Arizona Stripi lääneosa ning piirneb Utah' ja Nevada osariigiga. Pindalalt suurem lõunaosa piirneb Colorado jõge pidi Nevada ja California osariigiga. Lõunaosas paikneb Mojave kõrb. Maakonda läbivad kaks USA kiirteede süsteemi kiirteed: Interstate 15 ja Interstate 40, ning ajalooline Route 66.

Maakonnas asuvad Kaibabi, Fort Mojave ja Hualapai indinaalaste reservaat.


Ljaano

Ljaano (hispaania keeles Los Llanos – "tasandikud") on tasane troopiline rohtla (ilmeliselt sarnane savanniga) Lõuna-Ameerika loodeosas Andidest ida pool Colombias ja Venezuelas, peamiselt Orinoco jõgikonnas. See on troopiliste ja lähistroopiliste rohtlate, savannide ja põõsastikute bioomi ökoregioon.


La Pazi maakond

La Pazi maakond (La Paz County) on maakond USA-s Arizona osariigi lääneosas. Geograafilised koordinaadid on 33°50' N, 113°56' W.

Maakonna halduskeskus on Parker, kus elas 2020. aasta rahvaloenduse andmetel 3417 inimest. Teine maakonnas asuv linn on 2413 elanikuga Quartzsite.

Maakonna pindala on 11 690 km², millest 40 km² moodustab veepindala. Läänes piirneb maakond California osariigiga.

Elanike arv oli 2020. aasta rahvaloenduse järgi 16 557. Aastal 2010 oli elanikke 20 489 ja 2000. aastal 19 715.

Maakonna lääneosas asub Colorado jõe indiaanireservaat (Colorado River Indian Reservation), kus elavad nelja hõimu indiaanlased: mohaved, tšemehuevid, hopid ja navahod. Ka maakonna halduskeskus Parker asub reservaadis, olles korraga ka reservaadi halduskeskuseks. Indiaanireservaat jääb osaliselt ka California osariigi alale.


Washingtoni maakond (Arkansas)

Washingtoni maakond (Washington County) on maakond USA-s Arkansase osariigi loodeosas. Geograafilised koordinaadid on 36°00' N, 94°13' W.

Maakonna halduskeskus ja suurim linn on Fayetteville.

Maakonna pindala on 2476 km², millest 16 km² moodustab veepindala.

Elanike arv oli 2010. aasta rahvaloenduse järgi 203 065. Aastal 2000 oli elanikke 157 715.


Erisoodustus

Erisoodustus on kaup, teenus või rahaliselt hinnatav kingitus, mida tööandja oma töötajale võimaldab. Tegemist on töötajale antava lisatuluga, millelt peab tasuma tulu- ja sotsiaalmaksu.


Pulaski maakond (Arkansas)

Pulaski maakond (Pulaski County) on maakond USA-s Arkansase osariigis. Geograafilised koordinaadid on 34°44' N, 92°17' W.

Maakonna halduskeskus on Little Rock.

Maakonna pindala on 2092 km², millest 96 km² moodustab veepindala.

Elanike arv oli 2010. aasta rahvaloenduse järgi 382 748. Aastal 2000 oli elanike arv 361 474.

Pulaski maakond on elanike arvult Arkansase suurim.


Andreas (eesnimi)

Andreas on mehenimi. See tuleneb kreekakeelsest genitiivivormist ἀνδρός andros (algvorm ἀνήρ anēr 'mees').

Nime tavaline naissoo vorm on Andrea (mõnel pool võib ka see olla mehenimi).


Pulaski maakond

Pulaski maakond Arkansase osariigis Pulaski maakond Georgia osariigis Pulaski maakond Illinoisi osariigis Pulaski maakond Indiana osariigis Pulaski maakond Kentucky osariigis Pulaski maakond Missouri osariigis Pulaski maakond Virginia osariigis


Turje oja

Turje oja on oja Harjumaal Kuusalu vallas Soorinna, Muuksi ja Tsitre külas.

Tsitre klindisaare serva üleminekul moodustab oja Turjekeldri juga.


El Dorado maakond

El Dorado maakond (El Dorado County) on maakond USA-s California osariigis Sierra Nevadas ajaloolise Goldi maakonna alal. Geograafilised koordinaadid on 38°78' N, 120°53' W.

Maakonna halduskeskus on Placerville ja suurim linn South Lake Tahoe.

Maakonna pindala on 4631 km², millest 200 km² moodustab veepindala.

Elanike arv oli 2010. aasta rahvaloenduse järgi 181 058. Aastal 2000 oli elanike arv 156 299.


Olimpi Korzjukov

Olimpi Korzjukov (15. detsember 1928 Mustvee, Tartumaa – 12. aprill 1971 Tallinn) oli Eesti ajaloolane.

Ta oli Eesti Vabaõhumuuseumi üks asutajaid ja ühtlasi muuseumi esimene direktor (1957–1971).

Olimpi Korzjukov maeti 16. aprillil 1971 Metsakalmistule.


Shasta maakond

Shasta maakond (Shasta County) on maakond USA-s California osariigi põhjaosas.

Maakonna halduskeskus on Redding.

Maakonna pindala on 3847 km², millest 161 km² moodustab veepindala.

Elanike arv oli 2010. aasta rahvaloenduse järgi 177 223. Aastal 2000 oli elanike arv 163 256.


Selma Lätt

Selma Lätt (kuni 1937 Selma Kutti; 9. mai 1909 Õisu vald – 18. juuli 1969 Tartu) oli eesti folklorist. Ta on uurinud rahvakalendrit ja selleteemalisi töid avaldanud.

Ta õppis aastatel 1929–1935 (ei lõpetanud) Tartu Ülikooli filosoofiateaduskonnas.

Aastatel 1937–1969 töötas Lätt Eesti Rahvaluule Arhiivis.


Ilmari Manninen

Ilmari Justus Andreas Manninen (2. september 1894 Viiburi – 14. juuni 1935 Helsingi) oli soome etnograaf. Teda peetakse eesti etnograafiaalase uurimis- ja muuseumitöö alusepanijaks.

Manninen õppis aastatel 1912–1916 Helsingi ülikoolis ja sai 1922. aastal doktorikraadi väitekirjaga "Die dämönistischen krankheiten im finnischen volksaberglauben" ("Deemonlikud haigused soome rahvausundis").

Kuna Eestis ei olnud tol ajal etnograafilise eriharidusega inimesi, kutsus arheoloogiaprofessor Aarne Michaёl Tallgren Mannise Eestisse, et Eesti Rahva Muuseumi töö uutele teaduslikele alustele viia ja alustada Tartus eestikeelset etnograafiaalast õppetööd.

1922. aastal Eestisse kolinud Manninen õppis kiiresti ära eesti keele ning töötas aastatel 1922–1928 Eesti Rahva Muuseumi direktorina, kus ta algatas senise kvantitatiivse vanavara kogumise asemel muuseumi kollektsioonide plaanipärase täiendamise nii sisuliste kui ka geograafiliste lünkade likvideerimiseks, avaldas 1925. aastal esimese erialase sõnastiku ("Etnograafiline sõnastik") ning alustas samal aastal ka Eesti Rahva Muuseumi aastaraamatu väljaandmist. Muuseumi töös pidas ta oluliseks peaasjalikult ainelisele kultuurile keskendumist, milleks materjali kogumisel tuli lisaks esemetele endile koguda ka nende detailseid etnograafilisi kirjeldusi.

Aastatel 1924–1928 töötas Manninen lisaks muuseumile ka Tartu ülikoolis etnograafiadotsendina, kus tema käe all õppis Eestis esimene põlvkond etnograafe (Helmi Kurrik, Aliise Moora, Ferdinand Linnus, Gustav Ränk, Eerik Laid jt). Kui ta Eestist 1928. aastal lahkus, jäi etnograafia õppetooli juhi koht 1930. aastate lõpuni vakantseks.

1929. aastast töötas Manninen Soome Rahvusmuuseumi etnograafiaosakonna juhatajana ja aastatel 1929–1931 ka Helsingi ülikooli soome-ugri rahvateaduse professori kohusetäitjana.

Ilmari Manninen on maetud Helsingi Hietaniemi kalmistule.


Aliise Moora

Aliise Johanna Moora (neiuna Aliise Johanna Karu; 4. detsember 1900 Tallinn – 8. mai 1996 Järvakandi) oli eesti etnograaf, kelle peamised uurimisteemad olid Ida-Eesti rahvakultuur ja Eesti rahvapärane toit.


Kerni maakond

Kerni maakond (Kern County) on maakond USA-s California osariigi lõunaosas.

Maakonna halduskeskus ja suurim linn on Bakersfield.

Maakonna pindala on 21 140 km², millest 80 km² moodustab veepindala. See on pindalalt California kolmas maakond. Maakond hõlmab Central Valley lõunaosa. Maakonna idaosas asuvad Sierra Nevada mäestiku lõunanõlv ja Mojave kõrb.

Elanike arv on 2015. aasta seisuga arvestuslikult 882 176. 2010. aasta rahvaloenduse kohaselt oli elanikke 839 631. Asustustihendus on 41,7 in/km².

Põhilised tegevusalad on põllumajandus ja nafta ammutamine. Maakonnas asuvad California suurimad naftaväljad.

Maakonnas asub Edwardsi õhujõudude baas.


Tsitre klindisaar

Tsitre klindisaar asub Harju maakonnas Kuusalu vallas Tsitre kohal, Soorinna ja Muuksi küla territooriumil. See on osa Põhja-Eesti klindist. Klindisaarelt lähtub Turje oja, mis klindi servast üleminekul moodustab Turjekeldri juga.


Türi muuseum

Türi muuseum on Türi linnas asuv muuseum, mis tutvustab Türi pärandkultuuri.

Muuseum avati 1995. aastal.

Muuseumi püsinäitus kajastab Türi arengut kuni II maailmasõjani.

Muuseum asub Eesti Ringhäälingumuuseumiga samas majas.


Türi valla ja Türi tehnika- ja maamajanduskooli muuseum

Muuseum asub endise Särevere mõisa härrastemajas, mis ehitati 1850–1860.

Muuseum avati 1988. aastal.


Avinurme koduloomuuseum

Avinurme koduloomuuseum on Mustvee vallas Avinurme asulas asuv muuseum, mis tutvustab Avinurme kultuuripärandit.

Muuseum avati 1990. aastal pastoraadis.


Jürimardi talumuuseum

Jürimardi muuseum on Järva vallas Metsla külas Jürimardi talu maal asuv muuseum. Aastast 2012 haldab muuseumi MTÜ Jürimardi talumuuseum.

Palju muuseumi eksponaate pärineb 1875. aastal rajatud Jürimardi talust.


Järva-Jaani Tuletõrje Seltsi vanatehnika varjupaik

Vanatehnikast on esindatud muu hulgas Eesti NSV aegsed sõidukid, põllutöö-, teetöömasinad, tuletõrjetehnika.


Harjuoru võimla

Harjuoru võimla on hoone Tallinna kesklinnas aadressil Toompea 3.

Juugendstiilis Toomkooli spordihoone projekteeris 1907. aastal insener Arthur von Hoyningen-Huene.


Mädajärve org

Mädajärve org (ka Vanajärve org) on soine org Pudisoo külas Kalda talust põhja pool. Sealsest soost lähtub lõuna poole nimeta Pudisoo jõe kõrvaloja ja põhja poole Sääsepauna oja.


Sigarillo

Sigarillo (hispaania sõnast cigarrillo (algne tähendus 'sigarike')) on suitsetatav tubakatoode, mis kujutab endast tubakalehe sisse keeratud tubakapuru. Sigarillod on väiksemad ja lahjemad kui sigarid, ent suuremad ja kangemad kui tavasigaretid.


Hara oja

Hara oja (keskjooksul ka Ohrpa oja, ülemjooksul ka Sääsepauna oja) on oja Harjumaal Kuusalu vallas Pudisoo ja Pedaspea külas. Oja algab Pudisoo külas Mädajärve orust, kust voolub põhja suunas Hara teeni Pedaspea külas, mille juures pöörab tagasi lõunasse. Oja suubub Pudisoo külas Pudisoo jõkke.


Meejaht

Meejahti tunti juba kiviajal, millest annavad tunnistust muistsed kaljujoonised. Cuevas de la Araña koobastikus Valencia lähedal Hispaanias on koopa seinal kujutatud inimest, kes liaanide küljes rippudes võtab mesilaspesast välja meekärgi. Kaljujoonise vanus on umbkaudu 8000 aastat.


Käkisalmi lään

Käkisalmi lään (soome keeles Käkisalmen lääni, rootsi keeles Kexholms län, vene keeles Кексгольмский лен, Корельский уезд) oli haldusterritoorium Rootsi kuningriigis ida-Soomes aastatel 1634–1721. Lääni keskus oli Käkisalmi (vene keeles Корела) ja Käkisalmi kindlus.

Karjala piirkond kuulus 1323. aasta Pähkinäsaari rahulepinguga Novgorodi vabariigi valdustesse.

Vene-Rootsi Kahekümneviieaastase sõja ajal vallutas Pontus De la Gardie Ingerimaal Jami, Koporje ja Ivangorodi linna (koos neid ümbritsevate maakondadega) ja Karjalas Käkisalmi lääni. Pljussa vaherahuga määratleti Rootsi ja Moskva alade piirijõeks Koporje maakonda ja Orehhovo maakonda eraldav Strelna jõgi.

1590.–1595. aasta Vene-Rootsi sõda oli Moskva tsaaririigile edukas. 1595. aastal sõlmitud Täyssinä rahulepinguga loovutas Rootsi Ingerimaa koos sealsete linnuste ja linnadega (Jaanilinn, Jam, Koporje, Schlüsselburg) ning Käkisalmi lääni, mis olid kõik saadud Pljussa vaherahuga.

1609. aastal Segaduste ajal, Venemaale trooninõudlejale Vassili Šuiskile esialgu appi kutsutud Rootsi armee Jakob De la Gardie juhtimisel okupeeris järk-järgult Loode-Venemaa alad Käkisalmi läänist Novgorodini (samuti Staraja Russa, Porhovi, Laadoga ja Oudova).

Ingeri sõja lahingutegevuse käigus Rootsi ja Vene vägede vahel Soome lahe idaosa valdamise pärast toimunud nn. Ingerimaa sõja lõpetanud rahulepinguga sai Venemaa Rootsilt tagasi Novgorodi, Staraja Russa, Porhovi, Gdovi ja teisi alasid, kuid pidi loovutama Rootsile Ingerimaa koos Ivangorodi kindlusega (Jaanilinna), Jaama, Koporje, Nöteborgi (Schlüsselburgi kindluse) ja Laadogast läänes oleva Laadoga-Karjalaga Käkisalmi lääni, mille tõttu kaotasid venelased täielikult ühenduse Soome lahele ja Läänemerele.

Stolbovo rahuga määratud piir kehtis Vene-Rootsi sõjani aastatel 1656–1658. 1658. aastal sõlmitud Vallisaare vaherahuga seda piiri muudeti, kuid taastati Kärde rahuga 1661. aastal ja kehtis kuni Põhjasõjani


Nenad Vučinić

Nenad Vučinić (serbia kirillitsas Ненад Вучинић; sündinud 7. aprillil 1965 Belgradis) on Serbia korvpallitreener ja endine korvpallur.

Ta oli aastatel 2008–2010 BC Kalev/Cramo peatreener. Tema juhendamisel võitis klubi 2008. aastal Eesti karikavõistlused ja 2009. aastal Korvpalli Meistriliiga.


Veselin Matić

Veselin Matić (serbia kirillitsas Веселин Матић; sündinud 21. juulil 1960 Belgradis) on Serbia korvpallitreener.

Ta oli aastatel 2006–2008 BC Kalev/Cramo peatreener. Tema juhendamisel võitis klubi 2007. ja 2008. aastal Eesti karika.


Mariposa maakond

Mariposa maakond (Mariposa County) on maakond USA-s California osariigi lääneosas Sierra Nevadas.

Maakonna halduskeskus on Mariposa.

Maakonna pindala on 3788 km², millest 30 km² moodustab veepindala.

Elanike arv oli 2010. aasta rahvaloenduse järgi 18 251. Aastal 2000 oli elanikke 17 130.


Umetarō Suzuki

Umetarō Suzuki (jaapani keeles 鈴木 梅太郎 ; 7. aprill 1874 Shizuoka prefektuur – 20. september 1943) oli Jaapani teadlane. Teda peetakse vitaminoloogia rajajaks Jaapanis.

Suzuki lõpetas Tōkyō Ülikooli põllumajanduskolledži. 1900. aastal pärast tema määramist sama kolledži abiprofessoriks suundus ta esmalt Zürichi ETH-sse (Šveits) ja hiljem Saksamaale. Aastatel 1901–1906 töötas Umetarō Suzuki saksa keemiku Emil Fischeri laboratooriumis Berliini ülikoolis. See järel määrati ta Morioka Põllumajanduse kõrgkooli professoriks. 1920. aastal oli ta Sankyo teadusnõustaja. Umetarō Suzuki töötas ka RIKEN-is keemiadivisjoni direktorina.


Amadori maakond

Amadori maakond (Amador County) on maakond USA-s California osariigis Sierra Nevadas. Geograafilised koordinaadid on 38°48' N, 120°66' W.

Maakonna halduskeskus on Jackson ja suurim linn Ione.

Maakonna pindala on 1566 km², millest 30 km² moodustab veepindala.

Elanike arv oli 2010. aasta rahvaloenduse järgi 38 091. Aastal 2000 oli elanike arv 35 100.


Calaverase maakond

Calaverase maakond (Calaveras County) on maakond USA-s California osariigis. Geograafilised koordinaadid on 38°21' N, 120°55' W.

Maakonna halduskeskus on San Andreas ja suurim linn Rancho Calaveras.

Maakonna pindala on 2685 km², millest 43 km² moodustab veepindala.

Elanike arv oli 2010. aasta rahvaloenduse järgi 45 578. Aastal 2000 oli elanike arv 40 554.


Alameda maakond

Alameda maakond (Alemeda County) on maakond USA-s California osariigis. Geograafilised koordinaadid on 37°65' N, 121°91' W.

Maakonna halduskeskus ja suurim linn on Oakland.

Maakonna pindala on 2126 km², millest 216 km² moodustab veepindala.

Elanike arv on 2015. aasta seisuga arvestuslikult 1 638 215. 2010. aasta rahvaloenduse järgi oli elanikke 1 510 271. Alameda maakond on elanike arvult osariigi seitsmes maakond.


Sacramento maakond

Sacramento maakond (Sacramento County) on maakond USA-s California osariigis.

Maakonna halduskeskus Sacramento on ühtlasi osariigi pealinn.

Maakonna pindala on 2578 km², millest 77 km² moodustab veepindala.

Elanike arv oli 2010. aasta rahvaloenduse järgi 1 418 788. Aastal 2000 oli elanike arv 1 223 499.


Fresno maakond

Fresno maakond (Fresno County) on maakond USA-s California osariigis.

Maakonna halduskeskus ja suurim linn on Fresno.

Maakonna pindala on 15 570 km², millest 140 km² moodustab veepindala.

Elanike arv oli 2020. aasta rahvaloenduse järgi 1 008 654. Aastal 2010 oli elanikke 930 450 ja 2000. aastal oli elanike arv 799 407.

Fresno maakond on elanike arvult California osariigi kümnes ja pindalalt kuues maakond.


Santa Clara maakond

Santa Clara maakond (Santa Clara County) on maakond USA-s California osariigis. Maakonna halduskeskus ja suurim linn on San Jose, mis rahvaarvult osariigi kolmas ja riigi 11. linn.

Maakonna pindala on 3380 km², millest 40 km² moodustab veepindala. Maakonna pindala on 3380 km². Maakond asub San Francisco lahe lõunarannikul.

Elanike arv oli 2020. aasta rahvaloenduse järgi 1 936 259. Aastal 2010 oli elanike 1 781 642. ja 2000. aastal oli elanike arv 1 682 585. See on elanike arvult osariigi kuues maakond ning Põhja-California kõige rahvarohkeim maakond. Asustustihendus on 570 in/km².

Maakonnas asub maailma kõrgtehnoloogiakeskus Silicon Valley. 2016. aastal oli Santa Clara maakond keskmise sissetuleku poolest leibkonna kohta riigis viiendal ja läänerannikul esimesel kohal.


Kampo

Kampo (hispaania keeles campos – "põllud") on troopilised ja lähistroopilised rohtlad Lõuna-Ameerika kaguosas Argentinas, Brasiilias, Uruguays ja Paraguays.

Minevikus oli kampo kaetud tiheda taimkattega. Praegu on seal põllud, istandused (soja, tubakas, mais, suhkruroog, viinamari, puuviljad) ja karjamaad.


San Mateo maakond

San Mateo maakond (San Mateo County) on maakond USA-s California osariigis.

Maakonna halduskeskus on Redwood City ja suurim linn Daly City.

Maakonna pindala on 1919 km², millest 756 km² moodustab veepindala.

Elanike arv oli 2010. aasta rahvaloenduse järgi 718 451. Aastal 2000 oli elanike arv 707 161.


Sonoma maakond

Sonoma maakond (Sonoma County) on maakond USA-s California osariigi põhjarannikul.

Maakonna halduskeskus ja suurim linn on Santa Rosa.

Maakonna pindala on 4579 km², millest 498 km² moodustab veepindala.

Elanike arv oli 2010. aasta rahvaloenduse järgi 483 878. Aastal 2000 oli elanike arv 458 614.


Taylor Hall

Taylor Strba Hall (sündinud 14. novembril 1991 Calgarys Albertas) on Kanada jäähokimängija, kes mängib NHL-i klubis Boston Bruins ründajana vasakäärel.

Aastatel 2007–2010 mängis ta Ontario Hockey League'i klubis Windsor Spitfires.

2010. aastal valis Edmonton Oilers ta NHL-i draftis esimese valikuna. Oilersis mängis ta aastatel 2010–2016 kokku kuus hooaega.

2016. aasta juunis liitus ta New Jersey Devilsiga. 2019. aasta detsembris siirdus ta Arizona Coyotesi. 2020. aasta oktoobris sõlmis ta üheaastase lepingu Buffalo Sabresiga. 2021. aasta aprillis liitus ta Bruinsiga.

Kanada jäähokikoondise koosseisus on ta tulnud kahel korral maailmameistriks. 2015. aasta maailmameistrivõistlustel, kus ta lõi seitse väravat ja andis viis väravasöötu, valiti ta turniiri sümboolsesse koosseisu.


John Tavares

John Tavares (sündinud 20. septembril 1990 Missisaugas Ontario provintsis) on Kanada jäähokimängija.

Ta mängib 2018. aastast NHL-i klubis Toronto Maple Leafs. Ta on klubi meeskonna asekapten.

Aastal 2009 valiti ta NHL Draftis New York Islandersi poolt esimesena. Enne seda mängis ta noorteliiga Ontario Hockey League'i klubides Oshawa Generals ja London Knights. 2006. aastal valiti ta Canadian Hockey League'i (CHL) hooaja uustulnukaks ja 2007. aastal CHL-i hooaja parimaks mängijaks.

Islandersis mängis ta aastatel 2009–2018 kokku üheksal hooajal, 2013–2018 oli klubi meeskonna kapten. Hooajal 2014–15 valiti ta liiga hooaja sümboolsesse koosseisu (First All-Star Team).

Tavares on NHL-i tähtede mängule valitud viiel korral (aastatel 2012, 2015, 2016, 2017, 2018).

Kanada jäähokikoondise koosseisus võitis ta 2014. aasta taliolümpiamängudel kuldmedali.


Põhja-Euroopa korvpalliliiga (1998–2003)

Põhja-Euroopa korvpalliliiga (inglise keeles North European Basketball League ehk NEBL) oli 1998. aastal asutatud regionaalne korvpalliliiga.

Liiga loomise eestvedajaks oli Šarūnas Marčiulionis.

Riho Soonik oli aastatel 1998–2003 Põhja-Euroopa korvpalliliiga (NEBL) asepresident.


Steven Stamkos

Steven Christopher Stamkos (sündinud 7. veebruaril 1990 Markhamis Ontario provintsis) on Kanada jäähokimängija. Ta on NHL-i klubi Tampa Bay Lightning kapten.

Enne NHL-iga liitumist mängis ta Ontario Hockey League'i klubis Sarnia Sting, mille koosseisus lõi ta kahe hooaja jooksul üle 100 värava.

Aastal 2008 valis Lightning ta NHL draftis esimesena.

Hooaegadel 2009–10 ja 2011–12 on ta pälvinud hooaja resultatiivseimale mängijale antava Maurice "Rocket" Richard Trophy. 2011–12 põhihooajal lõi ta liigas 60 väravat, millega kuulub talle Tampa Bay Lightningu rekord.

NHL-i tähtede mängule on ta valitud kokku viiel korral (aastatel 2011, 2012, 2015, 2016, 2018).

Kanada jäähokikoondise koosseisus võitis ta 2009. aasta maailmameistrivõistlustel hõbemedali.


Joel Pohjanpalo

Joel Julius Ilmari Pohjanpalo (sündinud 13. septembril 1994 Helsingis) on Soome jalgpallur, kes mängib ründajana Itaalia esiliigaklubis Venezia ja Soome jalgpallikoondises.

Soome jalgpallikoondises debüteeris Pohjanpalo 14. novembril 2012 mängus Küprose vastu. Koondisekarjääri esimese värava lõi ta 5. märtsil 2014 sõprusmängus Ungari vastu.

2021. aasta Euroopa meistrivõistluste esimeses alagrupimängus 12. juunil lõi ta värava Taani vastu.


Paul György

Paul György (7. aprill 1893 Nagyvárad, Ungari – 1. märts 1976 Morristown, New Jersey) oli ungari päritolu USA mikrobioloog, biokeemik, toitumisteadlane ja pediaater.

Paul György pälvis USA presidendilt teadusmedali National Medal of Science kolme vitamiini – B2‑vitamiin, B6‑vitamiin ja biotiini – avastamise ja nendega seotud uurimistöö eest.


Selli-Sillaotsa õpperada

Selli-Sillaotsa õpperada asub Tartumaal Tartu vallas Alam-Pedja looduskaitsealal.

Õpperada algab Laeva–Palupõhja teelt Sellilt, läbib suure kaarega Laeva soo lõunaosa ja selle ümbritseva soometsa- ja palumetsavööndi ning lõpeb jälle Laeva–Palupõhja teel Sillaotsas. Kaar läbi soo on 3,5 km pikk, ringtee tagasi Sellini lisab 1,2 km kruusateed.


Campobasso

Campobasso on linnaks nimetatav omavalitsusüksus (comune) Itaalias Molise maakonnas, samanimelise provintsi ja Molise maakonna keskus.

701 meetri kõrgusel merepinnast asuva Campobasso asustustihedus on keskmiselt inimest ruutkilomeetri kohta.


Altja kõrts

Altja kõrts (ka: Altja Mäekõrts) on Lahemaa rahvuspargis Haljala vallas Altja külas asuv kõrts. Tallinnast on Altja kõrtsini umbes 90 kilomeetrit, Rakverest 32 kilomeetrit. 2002. aastast on Altja kõrts koos Palmse mõisaga SA Virumaa Muuseumid filiaal.

Kõrts pakub külastajatele lihtsat rannarahva toitu.

Kõrtsil lähedal asuvad minevikus kasutatud Altja võrgukuurid.


Eesti Juudi Muuseum

Eesti Juudi Muuseum on Tallinnas, Karu tänav 16 asuv muuseum, mis tutvustab Eestis elanud ja elavate juutide ajalugu ja kultuuri.

Eesti Juudi Muuseum avati 17. detsembril 2008 selle direktori Mark Rõbaki algatusel. Muuseum tegutseb aadressil Karu tänav 16. Sissepääs muuseumi on tasuta.


Eesti Pimedate Muuseum

Eesti Pimedate Muuseum on Tartus aadressil Ringtee 1 (varem Era tänav 2) asuv 1983. aastal asutatud muuseum, mis tutvustab nägemisvaegusega seonduvat. Muuseum on ühtlasi Eesti esimene ja (2013. a seisuga) ainus invamuuseum.

Muuseumi eesmärk on "nägemisvaegurite ajaloo materjalide kogumine, säilitamine, teaduslik läbitöötamine ja eksponeerimine". Seda haldab 1998. aastal loodud MTÜ Eesti Pimedate Muuseum, muuseumi kogu kuulub Eesti Pimedate Liidule. Pikka aega juhtis muuseumi Aldo Kals.

1987. aastast alates korraldab Eesti Pimedate Muuseum iga-aastasi muuseumipäevi ja autobussimatku.


Gustav Wulff-Õie Muuseum

Gustav Wulff-Õie Muuseum on Otepää vallas Nüpli külas asuv muuseum, mis tutvustab eesti luuletaja Gustav Wulff-Õie pärandit; Eesti Kirjandusmuuseumi filiaal.


Hageri muuseum

Hageri muuseum on Kohila vallas Hageri alevikus asuv muuseum, mis tutvustab endisaegse Hageri kihelkonna kultuuripärandit.

Muuseum avati 1988. aastal ja see asub Hageri apteegihoones.


Heino Lubja kaalumuuseum

Heino Lubja kaalumuuseum on muuseum Mustvees.

Muuseumis on eksponeeritud üle 120 kaalu, ligi 60 margapuud ja arvukalt kaaluvihte.

Muuseumi on asutanud Heino Lubja.


Torbjørn Falkanger

Torbjørn Falkanger (8. oktoober 1927 Trondheim – 16. juuli 2013) oli norra suusahüppaja.

1952. aasta taliolümpiamängudel andis Falkanger sportlaste esindajana olümpiatõotuse. Samadel mängudel võitis ta normaalmäe suusahüpetes hõbemedali.

1950. aasta maailmameistrivõistlustel Lake Placidis sai ta viienda koha ja 1954. aasta maailmameistrivõistlustel Falunis kuuenda koha.

Aastal 1952 autasustati ta Holmenkolleni medaliga. Sel aastal said autasu veel Stein Eriksen, Heikki Hasu ja Nils Karlsson.


Altja võrgukuurid

Altja võrgukuurid on Haljala vallas Altja külas asuvad võrgukuurid. Võrgukuure haldab ja hooldab asutus Virumaa Muuseumid.


Sigaretifilter

Sigaretifilter on vatitükk, mis on keeratud ühte sigareti otsa, et suitsetamisel põletatav tubakapuru ei satuks suitsetaja suhu. Tänapäeval on filter juba enamusel sigarettidest, kuna paljudele ei meeldi suitsetada filtrita sigarette.


Castropignano

Castropignano on vald Itaalias Molise maakonnas Campobasso provintsis.

590 meetri kõrgusel merepinnast asuva Castropignano asustustihedus on keskmiselt inimest ruutkilomeetri kohta.

Castropignano halduspiirides asub Roccaspromonte asula.


Helmi Viires

Helmi Viires (21. jaanuar 1919 Võhmuta vald – 3. märts 1984 Tallinn) oli eesti keeleteadlane.

Aastast 1947 töötas ta ENSV TA Keele ja Kirjanduse Instituudis.

Ta on uurinud eesti murdeid ja sõnavara.

Helmi Viires suri 3. märtsil 1984 Tallinnas ja ta maeti 6. märtsil 1984 Pärnamäe kalmistule.


Linda Niinemets

Linda Niinemets (sündinud 1935) on eesti rahvatantsujuht, koreograaf ja lavastaja.

Aastatel 1955–1964 tantsis ta ENSV Riikliku Filharmoonia tantsuansamblis.

Ta on lavastanud mitmeid Harjumaal toimunud piirkondlikke tantsupidusid. Ta on olnud Eesti üldtantsupidudel pealavastaja assistent.


Hildegard Must

Hildegard Must (3. oktoober 1913 Tallinn – 18. aprill 1995 Valparaiso, Indiana, USA) oli eesti keeleteadlane.

Aastal 1944 lahkus ta Eestist.

Ta on töid avaldanud nt onomastika ja soome-ugri alalt.


Gustav Must

Gustav Must (2. veebruar 1908 Esna vald, Järvamaa – 14. mai 1991 Valparaiso, Indiana, USA) oli eesti keeleteadlane.

Aastal 1944 lahkus ta Eestist.

Ta oli tuntud murdekoguja, olles aastatel 1933–1938 ja 1940 Emakeele Seltsi stipendiaat. Murdelist materjali kogus ta eriti Harjumaalt ja Viljandimaa põhjaosast.


Campolieto

Campolieto on vald Itaalias Molise maakonnas Campobasso provintsis.

734 meetri kõrgusel merepinnast asuva Campolieto asustustihedus on keskmiselt inimest ruutkilomeetri kohta.

Kolmekümne aasta (1961–1990) vaatluste andmetel on kõige jahedam kuu jaanuar (keskmine temperatuur +3,6 °C) ja kõige soojem kuu august (keskmine temperatuur +22,5 °C).


Merle Leppik

Aastatel 1959–1997 töötas ta Eesti Keele Instituudis ja aastast 1978 ühtlasi sealsamas soome-ugri keelte sektori vanemteadur.

Ta on uurinud läänemeresoome keelte fonoloogiat.


Karl Kont

Karl Kont (15. detsember 1923 Nepste küla, Laiksaare vald, Saarde kihelkond, Pärnumaa – 8. mai 2005) oli eesti keeleteadlane.

Ta lõpetas 1953. aastal Tartu Riikliku Ülikooli soome-ugri keelte alal. Filoloogiakandidaat 1960.

Aastatel 1954–1992 töötas ta Eesti TA Keele ja Kirjanduse Instituudis ja ühtlasi aastast 1961 sealsamas soome-ugri keelte sektori vanem teaduslik töötaja.

Ta on uurinud muu hulgas läänemeresoome keelte grammatikat ja uurali keelte sõnavara.


Paul Kokla

Paul Kokla (17. august 1929 Kärdla – 16. mai 2020) oli eesti keeleteadlane ning eesti, soome, mari ja ungari keele uurija.


Eesti etümoloogiasõnaraamat

"Eesti etümoloogiasõnaraamat" on 2012. aastal Eesti Keele Instituudi väljaandel ilmunud sõnaraamat, kus on esitatud eesti sõnatüvede etümoloogia ehk päritolu.

Sõnaraamatu on koostanud visanud, toimetanud Iris Metsmägi (peatoimetaja), Meeli Sedrik ja Sven-Erik Soosaar.

Sõnaraamat pälvis 2012. aasta keeleteo rahvaauhinna.


2013. aasta Euroopa meistrivõistlused korvpallis

2013. aasta Euroopa meistrivõistlused korvpallis (ametliku nimega FIBA EuroBasket 2013) olid 38. Euroopa meistrivõistlused korvpallis.

Finaalturniir 24 meeskonna osavõtul toimus 4.–22. septembril 2013 Sloveenias.


Lasseni maakond

Lasseni maakond (Lassen County) on maakond USA-s California osariigi kirdeosas.

Maakonna halduskeskus on Susanville.

Maakonna pindala on 12 225 km², millest 422 km² moodustab veepindala.

Elanike arv oli 2010. aasta rahvaloenduse järgi 34 895. Aastal 2000 oli elanike arv 33 828.


David Chalmers

David John Chalmers (sündinud 20. aprillil 1966 Sydneys) on austraalia ja USA filosoof ja kognitiivteadlane.

David Chalmersi uurimistööd on seotud vaimufilosoofia ja sellega piirnevate filosoofia teiste valdkondade ja kognitiivteadusega. Erilist huvi pakub Chalmersile teadvus, kuid ta on huvitatud ka muude vaimu- ja keelefilosoofia, metafüüsika ja epistemoloogia küsimuste lahendamisest ning kognitiivteaduse alusteadmiste uurimisest.

Chalmers on Australian National University filosoofia auprofessor (Distinguished Professor of Philosophy) ja ülikooli teadvuseuuringute keskuse (Centre for Consciousness) direktor. Ühtlasi on ta ka New Yorgi Ülikooli filosoofiaprofessor ning vaimu-, aju- ja teadvuseuuringute keskuse (Center for Mind, Brain, and Consciousness) kaasdirektor.


Sutteri maakond

Sutteri maakond (Sutter County) on maakond USA-s California osariigis.

Maakonna halduskeskus on Yuba City.

Maakonna pindala on 608 km², millest 15 km² moodustab veepindala.

Elanike arv oli 2010. aasta rahvaloenduse järgi 94 737. Aastal 2000 oli elanike arv 78 930.


Hermann Diels

Hermann Alexander Diels (18. mai 1848 Wiesbaden-Biebrich/Nassau hertsogiriik – 4. juuni 1922 Berlin-Dahlem) oli saksa klassikaline filoloog, filosoofialoolane ja usunditeadlane.

Tema koostatud ja toimetatud teoste hulgast on tuntuimad "Doxographi Graeci" (1879), "Commentaria in Aristotelem Graeca" (1882–1909) ning eriti "Die Fragmente der Vorsokratiker" (1903).


Fairfieldi maakond (Connecticut)

Fairfieldi maakond (Fairfield County) on maakond USA-s Connecticuti osariigi edelaosas. Geograafilised koordinaadid on 41°23' N, 73°37' W.

Maakonna halduskeskus puudub. Kuni 1960. aastani oli selleks Bridgeport.

Maakonna pindala on 2168 km², millest 547 km² moodustab veepindala.

Elanike arv oli 2010. aasta rahvaloenduse järgi 916 829. Aastal 2000 oli elanike arv 882 567.


Hartfordi maakond

Hartfordi maakond (Hartford County) on maakond USA-s Connecticuti osariigis. Geograafilised koordinaadid on 41°81' N, 72°73' W.

Maakonna halduskeskus puudub. Suurim linn on Hartford.

Maakonna pindala on 1944 km², millest 39 km² moodustab veepindala.

Elanike arv oli 2010. aasta rahvaloenduse järgi 894 014. Aastal 2000 oli elanike arv 857 183.

Hartfordi maakond on elanike arvult Connecticuti teine maakond.


New Haveni maakond

New Haveni maakond (New Haven County) on maakond USA-s Connecticuti osariigi keskosas. Geograafilised koordinaadid on 41°35' N, 72°90' W.

Maakonna halduskeskus puudub. Suurim linn on New Haven.

Maakonna pindala on 2233 km², millest 664 km² moodustab veepindala.

Elanike arv oli 2010. aasta rahvaloenduse järgi 862 477. Aastal 2000 oli elanike arv 824 008.


Kenti maakond (Delaware)

Kenti maakond (Kent County) on maakond USA-s Delaware'i osariigis. Geograafilised koordinaadid on 39°10' N, 75°50' W.

Maakonna halduskeskus ja suurim linn on Dover.

Maakonna pindala on 2072 km², millest 545 km² moodustab veepindala.

Elanike arv oli 2010. aasta rahvaloenduse järgi 162 310. Aastal 2000 oli elanike arv 126 697.


Sussexi maakond (Delaware)

Sussexi maakond (Sussex County) on maakond USA-s Delaware'i osariigi lõunaosas. Geograafilised koordinaadid on 38°68' N, 75°34' W.

Maakonna halduskeskus on Georgetown.

Maakonna pindala on 3097 km², millest 668 km² moodustab veepindala.

Elanike arv oli 2010. aasta rahvaloenduse järgi 197 145. Aastal 2000 oli elanike arv 156 638.


Alexander Robertus Todd

Sir Alexander Robertus Todd (2. oktoober 1907 Cathcart, Glasgow – 10. jaanuar 1997 Oakington, Cambridgeshire) oli šoti ja inglise biokeemik. 1957. aastal pälvis ta nukleosiidide, nukleotiidide ja nukleotiidi koensüümide struktuuri ja sünteesi eest Nobeli keemiaauhinna.


Prantsuse revolutsioonisõjad

Prantsuse revolutsioonisõjad olid suured konfliktid aastatel 1792–1802, mis võideldi Prantsuse revolutsioonilise valitsuse ja mitme Euroopa riigi vahel. Märgistatuna Prantsuse revolutsioonilise innukuse ja sõjaliste uuendustega nägid kampaaniad Prantsuse revolutsiooniarmeed võitmas arvukalt vastase koalitsioone. Selle tulemuseks oli Prantsuse laiendatud kontroll Madalmaade, Itaalia ja Reinimaa üle. Sõjad sõltusid väga suurest arvust sõduritest, keda värvati moodsa üldmobilisatsiooniga.

Prantsuse revolutsioonisõjad jagatakse tavaliselt nendeks, mis olid Esimese koalitsiooniga (1792–1797), ja nendeks, mis olid Teise koalitsiooniga (1798–1801). Prantsusmaa oli Suurbritanniaga pidevalt sõjas aastatel 1793–1802. Sõjategevus Suurbritanniaga lakkas Amiens'i rahuga aastal 1802, kuid konflikt algas varsti taas Napoleoni sõdadega. Amiens'i rahu peetakse tavaliselt Prantsuse revolutsioonisõdade lõpuks; siiski on ajaloolased Napoleoni sõdade alguspunktiks välja pakkunud muid sündmusi enne ja pärast 1802. aastat.


Narva-Jõesuu Nikolai kirik

Narva-Jõesuu Nikolai kirik oli luterlik kirik Virumaal, Narva-Jõesuus, mis hävis Teises maailmasõjas 1944. aastal.

Narva-Jõesuu kui kuurordi väljaehitamise tulemusel tekkis tarvidus pidada kohapeal ka jumalateenistust. Alates 1888. aastast peeti jumalateenistusi kohalikus palvemajas, kirikuhoone saigi alguse 1897. aastal ning lõppes uue kiriku pühitsemisega Nikolai kirikuks 15. juulil 1900. Kirikuhoone oli gooti stiili sugemete ja teravatipulise paekivist torniga.

Narva-Jõesuu kiriku koguduse liikmed olid Jõesuu ja Auga supeluskohtade suvitajad ja Kudruküla ja Riigiküla elanikud. Kogudus oli nii eesti- kui ka saksakeelne. 1920. aasta kogudusenõukogu koosoleku protokollis on märgitud koguduse suuruseks üle 2000 hinge.


Prantsusmaa tütarvabariik

Oma Euroopa naaberosade hõivamise kestel Prantsuse revolutsioonisõdade ajal asutas Prantsusmaa nendel territooriumidel vabariiklikud režiimid. Prantsusmaa Vabariik väitis, et toetab vabariiklike printsiipide laiendamist Euroopas, kuid enamus nendest tütarvabariikidest olid tegelikult okupeeritud maade kontrollivahend Prantsuse ja kohaliku segatud kontrolli kaudu.


Martin Litchfield West

Martin Litchfield West (23. september 1937 London – 13. juuli 2015) oli Suurbritannia klassikaline filoloog. Ta oli Briti Akadeemia liige (FBA), Göttingeni Teaduste Akadeemia korrespondentliige ning Academia Europaea liige.

Westi on nimetatud oma generatsiooni väljapaistvaimaks ja produktiivseimaks vanakreeka keele ja kultuuri valdkonnas tegutsevaks õpetlaseks.


Koper

Koper (itaalia keeles Capodistria) on linn Sloveenia edelaosas Aadria mere rannikul. Asub Itaalia piiri lähedal, ja seetõttu räägitakse Koperis palju ka itaalia keelt.


Seenekübar

Seenekübar ehk kübar (ladina keeles pileus) on varrest laiem, üldjuhul horisontaalne või ümar moodustis kübarseente viljakeha ülaosas.


Lucy Wills

Lucy Wills (10. mai 1888 Sutton Coldfield – 26. aprill 1964) oli inglise arst, hematoloog ja toitumisteadlane.


Annepäev

Eesti rahvakalendris on selle tähtpäeva kohta teateid 17. sajandist, kui sel päeval olla ohverdatud lambaid.


Jaagupipäev

Jaagupipäev (ka Jakobi päev, jakobipäev) on 25. juulil. Kirikukalendris on see apostel Jaakobuse mälestuspäev.

Eesti rahvakalendri järgi tähistas see päev kesksuve (kesksuvepüha), kui heinatööd lõppesid ja algas viljalõikus.


Paavo Ravila

Paavo Ilmari Ravila (5. juuli 1902 Laukaa – 16. aprill 1974 Helsingi) oli fennougrist ja Soome akadeemik.

Paavo Ravila oli Helsingi ülikooli soome-ugri keeleteaduse professor aastail 1949–1956 ja ülikooli rektor 1953–1956. Ta oli Soome Akadeemia liige aastail 1956–1963 ja akadeemia esimees aastal 1963.

1963–1968 oli Paavo Ravila Helsingi ülikooli kantsler.

Tema on maetud Helsingi Hietaniemi kalmistule.


Poolkõrbevöönd

Poolkõrbevöönd on loodusvöönd, mis hõlmab poolkõrbe ja paikneb rohtla- ja kõrbevöötme vahel parasvöötmes ning savanni- ja kõrbevöötme troopikavöötmes.


Kõrbevöönd

Kõrbevöönd on loodusvöönd, mis hõlmab kõrbe ja paikneb parasvöötmes ja troopikavöötmes poolkõrbe- ja Vahemerelise igihalja metsa ja põõsastiku vöötme vahel.


Orange'i maakond (Florida)

Orange'i maakond (Orange County) on maakond USA-s Florida osariigis. Geograafilised koordinaadid on 28°31' N, 81°19' W.

Maakonna halduskeskus ja suurim linn on Orlando.

Maakonna pindala on 2598 km², millest 259 km² moodustab veepindala.

Elanike arv oli 2010. aasta rahvaloenduse järgi 1 145 956. Aastal 2000 oli elanike arv 896 344.


Heino Prosti põllutöömasinate muuseum

Heino Prosti põllutöömasinate muuseum on Nõo vallas Vissi külas Variku talus asuv muuseum, mis tutvustab muu hulgas Eesti alal kasutatud ajaloolisi põllutöömasinaid.

Muuseumi asutas 1954. aastal tehnikahuviline ja vanavarakoguja Heino Prost.

Muuseumis saab näha rehepeksumasinaid, traktoreid, majapidamismootoreid ja mitmesuguseid põllumajandusriistasid, mida on kasutatud taludes, kolhoosides ja sovhoosides .


Lake'i maakond (Florida)

Lake'i maakond (Lake County) on maakond USA-s Florida osariigis.

Maakonna halduskeskus on Tavares ja suurim linn Clermont.

Maakonna pindala on 2995 km², millest 526 km² moodustab veepindala.

Elanike arv oli 2010. aasta rahvaloenduse järgi 297 052. Aastal 2000 oli elanike arv 210 528.

Maakonnas asub Florida poolsaare kõrgeim koht Sugarloaf Mountain (95 meetrit üle merepinna).


Alachua maakond

Alachua maakond (Alachua County) on maakond USA-s Florida osariigis.

Maakonna halduskeskus ja suurim linn on Gainesville.

Maakonna pindala on 2510 km², millest 246 km² moodustab veepindala.

Elanike arv oli 2010. aasta rahvaloenduse järgi 247 336. Aastal 2000 oli elanike arv 217 955.


Johann Köleri kodukoht-muuseum

Johann Köleri kodukoht-muuseum on Põhja-Sakala vallas Ivaski külas asuv muuseumiks kohandatud Lubjassaare talu hoone, kus lapsepõlves elas maalikunstnik Johann Köler.